মঙ্গলবার ২৯ সেপ্টেম্বর, ২০২০ ১৪:২৪ পিএম\nপ্রকাশিত: ০২:১৯, ১৯ জানুয়ারি ২০২০\nদেশের ৪৭টি পাবলিক বিশ্ববিদ্যালয় এবং প্রায় ১০০টি প্রাইভেট বিশ্ববিদ্যালয়ের আচার্য হিসেবে পদাধিকার বলে অধিষ্ঠিত আছেন মহামান্য রাষ্ট্রপতি মো. আবদুল হামিদ। একটি বর্ণিল রাজনৈতিক জীবনের অধিকারী হলেও ব্যক্তিগত আচার-আচরণে তিনি বাংলাদেশের আমজনতার কাছে একজন অত্যন্ত সমাদৃত ব্যক্তি।\nসাংবিধানিকভাবেই আমাদের রাষ্ট্রপতির পদটি সর্বোচ্চ সম্মানিত এবং ক্ষমতা প্রয়োগের ক্ষেত্রে নামমাত্র। এটিকে একটি আলংকারিক পদ বলা যায় এবং রাষ্ট্রপতির কর্মক্ষেত্র ও কর্মজীবন দুটোই পুরোমাত্রায় আনুষ্ঠানিকতানির্ভর। মাটি ও মানুষের সঙ্গে অবাধে মেলামেশা করা একজন ব্যক্তির কাছে এ জীবন খুব বেশি সুখকর হওয়ার কথা নয়।\nতিনি বিভিন্ন অনুষ্ঠানে তার নিঃসঙ্গতার কথা অকপটেই বলে থাকেন। যে কোনো অনুষ্ঠানেই তাকে পূর্ব-অনুমোদিত কথা বলতে হয়। মাঝে মাঝে অনেকটা ফাঁপরে পরেই ব্যক্তিগত দু’চার লাইন কথা বলতে শুনি এবং সেসব কথার অনেকটাই রসে টইটম্বুর। সমালোচকদের অনেকেই মনে করেন, রসিকতার মাত্রা নিয়ে প্রশ্ন আছে; বিশেষত রাষ্ট্রের প্রধান নির্বাহী হিসেবে।\nআমি সমালোচকদের সঙ্গে বিরোধ না করে একটি কথাই বলতে চাই- রসিকতা একজন মানুষের মনের সরলতার প্রকাশ ঘটায়, এক্ষেত্রে মাত্রা নিয়ন্ত্রণ অনেকটা ‘টেকনিক্যাল’; যে কারণে রাষ্ট্রপতি আমাদের কাছে জটিলতা-কুটিলতাবিবর্জিত একজন সহজ-সরল মানুষ হিসেবে পরিচিত। তবে হ্যাঁ, সহজ-সরল উক্তি অনেক সময় বিব্রতকরও হতে পারে। কেননা সর্বোচ্চ পদের মানুষের মুখনিঃসৃত প্রতিটি অক্ষর, প্রতিটি শব্দ এবং প্রতিটি লাইন আইন বা নির্দেশ-আদেশের সমার্থক বলে ধরে নেয়া হয়।\nসাম্প্রতিক সময়ে বিশ্ববিদ্যালয়ের আচার্য হিসেবে ঢাকা ও জগন্নাথ বিশ্ববিদ্যালয়ের সমাবর্তন অনুষ্ঠানে দেয়া তার বক্তব্য বেশ আলোচিত হয়েছে। বিশ্ববিদ্যালয়ে বিরাজমান পরিস্থিতি নিয়ে তার উৎকণ্ঠার প্রকাশ ঘটেছে। সমাবর্তনে দেয়া বক্তব্যে শিক্ষকদের প্রতি কিছু অনুযোগ, কিছু অভিযোগ অপ্রকাশিত থাকেনি। এতে করে বিশ্ববিদ্যালয়ের শিক্ষকদের মাঝে মিশ্র প্রতিক্রিয়া লক্ষ করা যাচ্ছে।\nকেউ কেউ আচার্যের বক্তব্যকে ‘পজিটিভলি’ নিয়েছেন। আবার কেউ কেউ মনে করেন, বিশ্ববিদ্যালয়ের শিক্ষকরা যা করেন না; তার দায়ও শিক্ষকদের ওপর চাপানো হয়েছে। এ দলটি অনেকটা মনঃক্ষুণ্ন হয়েছেন। তৃতীয় আরেকটি অংশ আছেন, যারা মনে করেন, উচ্চশিক্ষার বর্তমান যে হাল, এ দুর্গতির প্রকৃত কারণ উদঘাটনের ক্ষেত্রে আচার্যের বক্তব্য পূর্ণাঙ্গ নয়। অনেক ক্ষেত্রেই উচ্চারিত বিবরণের চেয়ে প্রকৃত অবস্থা অধিকতর ভয়াবহ। আবার অনেক কথাই প্রকৃত অবস্থার তুলনায় অতিরঞ্জন।\nতবে শিক্ষাঙ্গনের বাইরে থাকা অভিভাবকদের কাছে রাষ্ট্রপতির ভাষণ প্রায় ষোলআনাই সমাদৃত হয়েছে। আমরা সরাসরি সংশ্লিষ্ট বিধায় তা আমাদের কারও কারও কাছে ‘অপূর্ণাঙ্গ’ মনে হতে পারে। আমি মনে করি, মাননীয় আচার্যের বক্তব্যে অতিসন্তুষ্টির কিছু নেই; আবার পুরোপুরি অসন্তুষ্টিরও কিছু নেই, যা প্রয়োজন তা হল- শিক্ষার সুষ্ঠু পরিবেশ বজায় রাখতে প্রকৃত সমস্যা তুলে ধরা এবং তার সমাধানে করণীয় উপায়গুলো খুঁজে বের করা।\nমহামান্য রাষ্ট্রপতি সান্ধ্যকোর্সের বিষয়ে উদ্বেগ প্রকাশ করেছেন। এর সঙ্গে দ্বিমত পোষণ করার কোনো সুযোগ নেই। সান্ধ্যকোর্স চালুর শুরুতে অনেক প্রগতিশীল শিক্ষার্থীই আমার কাছে এটিকে ‘শিক্ষার বাণিজ্যিকীকরণ’ বলে দাবি করেছিল। আমি স্বল্প ভাবনাতেই বলেছিলাম, যদি নিয়মিত ছাত্রদের প্রতি অবহেলা কিংবা ক্ষতিগ্রস্ত না করে তা করা হয়, তবে তাকে ‘শিক্ষার সম্প্রসারণ’ ভাবতে দোষ কোথায়।\nকিন্তু বছর দুই পরই আমার ভাবনা সম্পূর্ণ মিথ্যা প্রমাণিত হয়েছে। ওই প্রগতিশীল শিক্ষার্থীদের ভাবনাটাই যথার্থ ছিল। দেখলাম, এটি ‘সনদ বিক্রির’ একটা বৈধ প্রক্রিয়া ছাড়া আর কিছুই নয়। আর নিয়মিত ছাত্রদের প্রতি অবহেলাও চোখে পড়েছে। একজন নিয়মিত শিক্ষার্থী একটা কোর্সে ৪০-৪৫টা ক্লাস করেও ৭০ শতাংশ নম্বর তুলতে পারে না; অথচ একজন সান্ধ্যকালীন শিক্ষার্থী মাত্র ৮-১০টা ক্লাস করে ৮০ শতাংশ নম্বরও পেয়ে যায়।\nমানদণ্ড নিরূপণে এটি এক ধরনের বৈষম্য। বাড়তি চাপ শিক্ষকদের মানসিকতার মধ্যেও অসহিষ্ণুতার জন্ম দিচ্ছে। একজন মানুষ বিরতিহীনভাবে সারা সপ্তাহ কাজ করলে তো এমনটি হবেই। পেশাজীবী মানুষের বিশ্রাম ও বিনোদনের প্রয়োজন আছে বলেই তো সাপ্তাহিক ছুটির ব্যবস্থা রাখা হয়েছে। সেই বিশ্রাম-বিনোদনকে পরিহার করে কাজে নিয়োজিত থাকলে স্বাভাবিক সুস্থতায় ব্যাঘাত ঘটতে বাধ্য; কিন্তু তারপরও শিক্ষকরা সান্ধ্যকোর্স চালু রাখতে চান কেন? সেটা নিতান্তই আর্থিক স্বচ্ছলতার কথা মাথায় রেখে।\nএ আর্থিক স্বচ্ছলতা নিয়ে বিশ্ববিদ্যালয়ের শিক্ষকদের দু’রকম মতামত পাওয়া যায়। এক অংশ মনে করেন, সরকারি প্রতিষ্ঠানে কর্মরত অন্যান্য বিভাগের মানুষজন বেতনের বাইরে অধিকতর আর্থিক সুবিধা পেয়ে থাকেন। শিক্ষকদের সে সুবিধা নেই। উদাহরণ হিসেবে বলা যায়, ‘গ্রেড-২’র একজন সরকারি কর্মকর্তা তার গাড়ি পরিচালন ব্যয় হিসেবে মাসে ৫০ হাজার টাকা পান, কেউ কেউ গৃহকর্মী ও বাবুর্চির সুবিধাও পান।\nএর কোনো একটিও একই গ্রেডের কোনো বিশ্ববিদ্যালয়ের শিক্ষক পান না। এ যুক্তিকে একবারে উড়িয়ে দেয়া যায় না। আরেক অংশ মনে করেন, শিক্ষকদের আর্থিক বিবেচনার চেয়ে নৈতিক বিবেচনা অধিকতর গ্রহণীয়। তারা যুক্তি দেখান, যেসব শিক্ষক এখনও নৈতিক দিক বিবেচনায় সান্ধ্যকোর্স থেকে বিরত আছেন, তারা কি না খেয়ে মরে গেছেন? কোন পর্যায়কে স্বচ্ছল বলা হবে?\nতাদের যুক্তিও ফেলে দেয়ার মতো নয়। শিক্ষকতা পেশাকে ভিন্নমাত্রায় বিবেচনা করে খোদ মহামান্য রাষ্ট্রপতি বিশ্ববিদ্যালয় শিক্ষকদের উদ্দেশে সমাবর্তনে বলেছেন, ‘আপনারা চাইলে অন্য যে কোনো লোভনীয় চাকরি বা পদে যোগ দিতে পারতেন; কিন্তু তা না করে শিক্ষকতাকে আপনারা পেশা হিসেবে বেছে নিয়েছেন।\nতাই, কোনো ধরনের লোভ বা প্রলোভনে না পড়ে এ পেশার মর্যাদা আপনাদের সমুন্নত রাখা উচিত। আর শিক্ষার্থীরা শুধু তখনই আপনাদের আদর্শ হিসেবে মনে করবে।’ অত্যন্ত আবেদনময়ী কথা। দুই ধরনের বক্তব্যকে আমলে নিয়ে একটি নিবেদনই করা যায়- বিশ্ববিদ্যালয়ের শিক্ষকদের কিছু অতিরিক্ত আর্থিক সুবিধা প্রদান করে সান্ধ্যকোর্স চিরতরে বন্ধ করে দেয়া হোক।\nমাননীয় আচার্য ভিসিদের দুর্নীতির কথা অত্যন্ত খোলামেলাভাবেই বলেছেন। কিছু কিছু শিক্ষকের দুর্নীতিতে জড়িয়ে পড়ার কথাও বলেছেন। আচার্য মহোদয়ের এ অভিযোগ অস্বীকার করার কোনো সুযোগ বিশ্ববিদ্যালয়ের একজন শিক্ষক হিসেবে অন্তত আমার নেই।\nকোনো সন্দেহ নেই, বিশ্ববিদ্যালয় পরিবারের কিছু সদস্য নানা আর্থিক অনিয়ম-দুর্নীতির সঙ্গে সম্পৃক্ত হয়ে গেছেন। কিন্তু দুঃখের বিষয় হল, এর প্রতিবাদ করতে গেলে সরকারের ওপর মহল নারাজ হয়, সরকারি ছাত্রসংগঠন লাঠিপেটা করে। আমরা যাব কোথায়?\nযে অস্বচ্ছ প্রক্রিয়ার ভেতর দিয়ে ভিসি হিসেবে একজন নিয়োগ পান, তার কাছে স্বচ্ছতা আশা করা বুদ্ধিমানের কাজ নয়। একটি পরিচ্ছন্ন প্রক্রিয়ার ভেতর দিয়ে ভিসি নিয়োগ দেয়া উচিত বলে অনেকেই মনে করেন। তবে এখানে একটি কথা স্পষ্টভাবেই বলতে চাই, ১/১১-এর পর তত্ত্বাবধায়ক সরকার যখন বর্তমান মাননীয় প্রধামন্ত্রী শেখ হসিনাকে অন্যায়ভাবে গ্রেফতার করে, তখন এ বিশ্ববিদ্যালয়ের শিক্ষকরাই প্রতিবাদ করেছে এবং কারাবরণ করতেও পিছপা হয়নি।\nঅন্য কোনো পেশার লোক সেদিন টু শব্দটিও করেনি। সেসব শিক্ষকের সেদিনের আলোকিত ভূমিকা যদি সমগ্র শিক্ষক সমাজকে আলোকিত করে না থাকে, তবে আজকের গুটিকয়েক শিক্ষকের কলঙ্কিত ভূমিকা সমগ্র শিক্ষক সমাজকে কলঙ্কিত করবে কেন? আমরা সাধারণ শিক্ষকরা এর দায়ভার নিতে নারাজ। সুষ্ঠু তদন্ত সাপেক্ষে তাদের বিচার করলে আমরাও সরকারের কাছে কৃতজ্ঞ থাকব।\nবিশ্ববিদ্যালয়ের বর্তমান হাল বা অবস্থার সবচেয়ে বড় কারণটি কিন্তু আলোচনার আড়ালেই থেকে যাচ্ছে। বিশ্ববিদ্যালয়ের নাজুক পরিস্থিতির মূল কারণ আমি মনে করি, শিক্ষকদের ন্যক্কারজনক লেজুড়বৃত্তির রাজনীতি। এ রাজনীতি কোনো নীতি-আদর্শকে ধারণ করে না; স্রেফ গ্রুপিং। বিএনপি-জামায়াতপন্থীরা তো অনেকটাই নিষ্ক্রিয়, মাঠে আছেন শুধুই আওয়ামীপন্থীরা।\nঅন্য কোনো প্রতিপক্ষ না থাকায় এখন আওয়ামীরাই আওয়ামীর প্রতিপক্ষ। সুযোগ পেলেই একজন আরেকজনকে মুহূর্তের মধ্যে ‘রাজাকার’ বানিয়ে ফেলছেন। দুর্নীতিসম্পৃক্ত ভিসির কথা বাদ দিলাম। একজন ভালো ভিসিও যদি থাকেন; তারপরও একটি বিরোধী গ্রুপ থাকবে এবং তা নিজের দলেরই। একজন অপরজনকে দাবিয়ে রাখার কাজেই দিনরাত ব্যস্ত, শিক্ষকতা করার সময় কই?\nতার সঙ্গে যুক্ত হয়েছে শিক্ষক নিয়োগের ক্ষেত্রে অবাধ দলীয়করণ। আমি নিশ্চিতভাবেই বলতে পারি, দলীয়করণের বর্তমান চিত্র অতীতের যে কোনো সময়কে হার মানাবে। এতে করে ভিন্নমতের প্রার্থীরাই যে বঞ্চিত হচ্ছেন তা নয়, সুপারিশের ঘাটতির কারণে সরকার সমর্থক যোগ্য প্রার্থীও বঞ্চিত হচ্ছেন। গতকাল বিশ্ববিদ্যালয়ের বাসে ক্যাম্পাস থেকে ফেরার পথে এক সহকর্মীকে অপর সহকর্মীর উদ্দেশে প্রশ্ন করতে শুনলাম- তোমাদের বিভাগে কতজন শিক্ষক?\nপরিষ্কার জবাব শুনতে পেলাম- ৫ জন শিক্ষক আর ২৫ জন ভোটার। এ হল বিশ্ববিদ্যালয়গুলোতে শিক্ষক নিয়োগের হাল। এ অবস্থা চলমান রেখে বিশ্ববিদ্যালয়ের শিক্ষার সার্বিক মান উন্নত করা এক ধরনের অবৈজ্ঞানিক চিন্তার বেশি কিছু নয়।\nমুঈদ রহমান : অধ্যাপক, অর্থনীতি বিভাগ, ইসলামী বিশ্ববিদ্যালয় -যুগান্তর


কুমিল্লা জেলার ঐতিহ্যবাহী ধামতী ইসলামিয়া কামিল মাদ্রাসার সাবেক অধ্যক্ষ ও ধামতী দরবারের পীর সাহেব হুজুর, উস্তাজুল ওলামা মাওলানা আবদুল হালিম (রহ.) পৃথিবী থেকে চিরবিদায় নিয়েছেন ২ সেপ্টেম্বর, ২০২০। তিনি কুমিল্লার ধামতী গ্রামে ২ ফেব্রুয়ারি, ১৯৪৪ সালে জন্মগ্রহণ করেন। তার পিতা উপমহাদেশের অন্যতম আধ্যাত্মিক রাহবার ফুরফুরা শরিফের পীর মুজাদ্দিদে জামান আবু বকর সিদ্দিকী আল-কুরাইশী (রহ.)-এর অন্যতম খলিফা পীরে কামেল মাওলানা আজিম উদ্দীন আহমদ (রহ.)।\nতিনি পিতার কাছে ইলমে তাসাওউফের আধ্যাত্মিক দীক্ষা লাভ করেন। এরপর আমৃত্যু ধামতী দরবারের পীর হিসেবে দায়িত্ব পালন করেছেন। ১৯৭৩ সালে তিনি দেশসেরা দ্বীনি শিক্ষাপ্রতিষ্ঠান ঐতিহ্যবাহী ধামতী ইসলামিয়া কামিল মাদ্রাসার উস্তাদ হন এবং ১৯৭৫ সালে অধ্যক্ষ হিসেবে দায়িত্বপ্রাপ্ত হন। ইলমে দ্বীনের প্রসারই ছিল মাওলানা আবদুল হালিম (রহ.)-এর জীবনব্যাপী ব্রত। তিনি ধামতী ইসলামিয়া কামিল মাদ্রাসাকে এমন একটি প্রতিষ্ঠান হিসেবে গড়ে তুলেছেন, যেখান থেকে বিশ্বব্যাপী বিচ্ছুরিত হয়েছে দ্বীন শিক্ষার আলো। কেন্দ্রীয় পরীক্ষায় এ মাদ্রাসার ফলাফল প্রশংসনীয়। ১৯৮৮ সালে এ মাদ্রাসা শ্রেষ্ঠ মাদ্রাসার পুরস্কার লাভ করে।\nধামতীর পীর সাহেব ছিলেন বড় অন্তরের অধিকারী। উদার দৃষ্টিভঙ্গি ও সহৃদয়তার কারণে সর্বস্তরের মানুষের কাছে তিনি জনপ্রিয় ছিলেন। দলমত নির্বিশেষে সব মানুষকে আপন করে নেয়ার গুণ ছিল তার। ধামতীর সর্বস্তরের মানুষ তার বিদায়ে চোখের জল ফেলছে। আল্লাহ রাব্বুল আলামিন মরহুম পীর সাহেব হুজুরকে জান্নাতের সর্বোচ্চ মর্যাদা দান করুন।\nলেখক : কলেজ শিক্ষক ও সাবেক শিক্ষার্থী, ধামতী ইসলামিয়া কামিল মাদ্রাসা


লালমোহনে মসজিদের টাকা নিয়ে নয়-ছয়!\nপ্রকাশিত : মে ২৯, ২০১৯, ২০:০৮\nভোলার লালমোহন উপজেলার চরভূতা ইউনিয়নের হাজিরহাট বাজারের হাজী সেকান্তর মিয়ার বাড়ির দরজা জামে মসজিদের টাকা নিয়ে নয়-ছয় করার অভিযোগ পাওয়া গেছে মসজিদের সাবেক সভাপতি আবুল কালাম মাষ্টারের বিরুদ্ধে। ওই মসজিদটি প্রতিষ্ঠার পর থেকে প্রায় ২০ বছর ধরে মসজিদের জমি ও বাজার থেকে আসা আয়ের কোনো হিসাব দেয়নি আবুল কালাম মাষ্টার। এছাড়াও এসব হিসাব চাইতে গিয়ে বিভিন্ন সময় ওই মসজিদের ইমামসহ স্থানীয়রা আবুল কালাম মাষ্টারের হাতে লাঞ্ছিত হওয়ার ঘটনাও ঘটেছে। অন্যদিকে মসজিদের নতুন কমিটির সভাপতি/সম্পাদক বিগত দিনের হিসাব চাইলেও তাদের বিভিন্ন সময় হুমকি-ধামকি প্রদান করছেন সাবেক ওই সভাপতি।\nমসজিদের জমিদাতা মো. আবুল কাশেম অভিযোগ করে বলেন, আমাদের এই মসজিদটি প্রায় ২০ বছর আগে স্থাপনা করা হয়। যেখানে আমি ১৬ শতাংশ জমি দান করি। এছাড়াও আমি আর আমার আরেক চাচাতো ভাই বাজারে থাকা কিছু জমির আয় মসজিদের জন্য বরাদ্দ করি। তারপর থেকে বাজার থেকে আসা আয় মসজিদ ভোগ করতো। তবে আমার ছোট ভাই আবুল কালাম মাষ্টার সভাপতি হওয়ার পর থেকে কোনো আয়ের সে হিসাব দেয়নি।\nআবুল কালাম সভাপতি থাকাকালীন বাজারের আয়, মসজিদের গাছ বিক্রি ও জমি লগ্নির প্রায় পৌনে ১৬ লক্ষ টাকার কোনো হিসাব দিচ্ছে না। তার কাছে হিসাব চাইতে গেলে সে দেই-দিচ্ছি বলে দিন পাড় করতে থাকে। ওইসব টাকা মসজিদের উন্নয়ন কাজ ব্যয় করা হবে বলে টাকা চাইলেও সে বর্তমান সভাপতি মাহাবুব আলমকেও বিভিন্নভাবে হুমকি-ধামকি দিচ্ছে।\nআবুল কাশেম আরও বলেন, বিষয়টি স্থানীয় ইউপি চেয়ারম্যানসহ অনেককে জানিয়েছি। তারা বলেছেন শিগগিরই এর ফয়সালা করে দিবেন।\nএব্যাপারে ওই মসজিদের সাবেক সভাপতি আবুল কালাম মাষ্টার বলেন, মসজিদের নতুন কোনো কমিটি গঠন করা হয়নি। যারা নিজেদের সভাপতি/সম্পাদক বলে দাবী করছে তারা স্বঘোষিত কমিটির সভাপতি/সম্পাদক। এছাড়াও মসজিদের যেসব আয়ের বিষয়ে বলা হয়েছে, সেসব টাকা বিভিন্ন সময় মসজিদের উন্নয়ন কাজে ব্যয় করা হয়েছে। আর বাকি যা রয়েছে তা পরবর্তিতে ব্যয় করা হবে। ইমামসহ স্থানীয়দের মারধরে বিষয়ে জানতে চাইলে তিনি বলেন, এ কথাটি সম্পূর্ন মিথ্যা।


বাছাইপর্বে বাদ পড়েও ডেনমার্কের ইউরো চ্যাম্পিয়ন হওয়ার গল্প\nপ্রায় প্রতিটি বড় আসরেই এমন এক বা একাধিক আন্ডারডগ দল থাকে, যারা প্রচলিত হিসাবের সমীকরণকে দুমড়েমুচড়ে দিয়ে সবাইকে তাক লাগিয়ে দেয়। অধিকাংশ ক্ষেত্রেই এই আন্ডারডগদের চমকে দেওয়ার সীমাটা কোয়ার্টার ফাইনাল কিংবা সেমিফাইনাল পর্যন্ত সীমাবদ্ধ থাকে, শিরোপা জেতার মতো পরিস্থিতি এলে তারা চাপ সামলাতে পারে না। তবে সবসময় যে এমনটাই হয়ে এসেছে তা কিন্তু নয়, আন্ডারডগ হয়ে আসর শুরু করা দলের শিরোপা জেতার বেশ কয়েকটি নজির রয়েছে। এর মধ্যে ১৯৯২ সালে ডেনমার্কের ইউরো জয় অনেকদিক থেকেই আলাদা, আজ সেই ঐতিহাসিক শিরোপা জয়ের গল্পই তুলে ধরা হবে।\nবর্তমানে ইউরো চ্যাম্পিয়নশিপে অংশ নেয় ২৪টি দল। তবে ২৮ বছর আগে ইউরোপসেরা হওয়ার আসরে সুযোগ পেত মাত্র আটটি দল! তাই স্বাভাবিকভাবেই বাছাইপর্বের বাধা পার হওয়াটা বেশ কঠিন ছিল। ১৯৯২ ইউরোর স্বাগতিক ছিল সুইডেন। ফলে তারা সরাসরি মূল আসরে খেলার সুযোগ পেয়েছিল। বাকি সাতটি দল নির্ধারণ করার জন্য ৩৩ দলকে ভাগ করা হয় সাতটি গ্রুপে, যেখান থেকে প্রত্যেক গ্রুপের সেরা দল সুযোগ পাবে মূল আসরে। গ্রুপ ফোরে নর্দার্ন আয়ারল্যান্ড, অস্ট্রিয়া, ফারাও আইল্যান্ড ও তৎকালীন যুগোস্লাভিয়ার সাথে আরেক দল ছিল ডেনমার্ক।\nগ্রুপ ফোরে ডেনমার্ক ও যুগোস্লাভিয়ার মাঝে মূল পর্বে যাওয়ার লড়াইটা জমে ওঠে। ঘরের মাঠে যুগোস্লাভিয়ার কাছে ০-২ গোলে হারলেও ফিরতি লেগে বেলগ্রেডে গিয়ে ২-১ গোলের জয় তুলে নেয় ড্যানিশরা। তবে অপেক্ষাকৃত দুর্বল প্রতিপক্ষ নর্দার্ন আয়ারল্যান্ডের বিপক্ষে ড্র করার মাশুল গুনতে হয় ডেনমার্কে, তাদের চেয়ে মাত্র ১ পয়েন্টে এগিয়ে থেকে মূল আসরে খেলা নিশ্চিত করে যুগোস্লাভিয়া।\nকিন্তু হায়! ইউরো শুরুর অল্প কিছুদিন আগে যুগোস্লাভিয়ায় বেজে ওঠে গৃহযুদ্ধের দামামা। এই গৃহযুদ্ধের কারণে আসর শুরুর মাত্র দশদিন আগে যুগোস্লাভিয়াকে নিষিদ্ধ করা হয়। ফলে গ্রুপ ফোরের রানার্স আপ হিসেবে আচমকা ইউরোতে খেলার সুযোগ পেয়ে যায় ডেনমার্ক!\nদলের সেরা খেলোয়াড় মাইকেল লাউড্রপকে ছাড়াই খেলতে এসেছিল ডেনমার্ক; Photo Credit: Eric Renard / Onze / Icon Sport\nএদিকে তৎকালীন ড্যানিশ কোচ রিচার্ড নিয়েলসেনের সাথে মতবিরোধের কারণে ১৯৯০ সাল থেকেই জাতীয় দল থেকে দূরে ছিলেন দলের সেরা তারকা মাইকেল লাউড্রপ। ইউরোতে সুযোগ পাওয়ার পর তাকে আবারো জাতীয় দলে ফিরে আসার জন্য অনুরোধ করা হয়, কিন্তু ওই আসরে ড্যানিশদের সাফল্য পাওয়ার সম্ভাবনা খুব ক্ষীণ মনে হওয়ায় ছুটিতে থাকাই শ্রেয় মনে করেছিলেন তিনি। এতসব প্রতিকূলতার মাঝেই কোচ নিয়েলসেন দলকে গুছিয়ে আনার চেষ্টা করছিলেন। এমতাবস্থায় টুর্নামেন্টে নিজেদের প্রথম ম্যাচে শক্তিশালী ইংল্যান্ডের সাথে গোলশূন্য ড্র ড্যানিশদের জন্য বেশ সম্মানজনক ফল ছিল। স্বাগতিক সুইডেনের সাথে পরের ম্যাচে অবশ্য তারা পেরে ওঠেনি, ০-১ গোলে হেরে যায় তারা।\nসেমিফাইনালে যাওয়ার জন্য কঠিন এক পরীক্ষার সামনে তখন ডেনমার্ক, ফ্রান্সের বিপক্ষে জিতলেই বেঁচে থাকবে সেই আশা। লঁরা ব্লা, এরিক ক্যান্টোনা, ইমানুয়েল পেটিট, জিয়ান-পিয়েরে প্যাপিনদের মতো তারকাদের নিয়ে গড়া ফ্রান্সের সেই দলটি বেশ শক্তিশালী ছিল। এমন বাঁচা-মরার ম্যাচে আট মিনিটের মাথায় গোল করে ডেনমার্ককে এগিয়ে দেন হেনরিক লারসেন। খেলার ৬০ মিনিটে গোল করে ফ্রান্সকে সমতায় ফেরান প্যাপিন। এর কিছুক্ষণ পরেই দলকে এগিয়ে নেওয়ারে দারুণ সুযোগ পেয়েছিলেন প্যাপিন, তবে তার নেওয়া শট লক্ষ্যভ্রষ্ট হলে সেই যাত্রায় বেঁচে যায় ডেনমার্ক।\nউল্লসিত ডেনমার্ক; Photo Credit: Shaun Botterill /Allsport/Getty Images\n৭৮ মিনিটে ডেনিশরা অবশ্য সেই ভুল করেনি। ডান প্রান্ত থেকে ফ্লেমিং পোলসেনের বাড়িয়ে দেওয়া পাস থেকে গোল করে দলকে ২-১ গোলে এগিয়ে দেন বদলি খেলোয়াড় লার্স এলস্ট্রাপ। ফ্রান্সের বিপক্ষে দারুণ এই জয়ে স্বাগতিক সুইডেনের ঠিক পিছনে থেকে গ্রুপ রানার্স হিসেবে সেমিফাইনালে চলে যায় ডেনমার্ক।\nসেখানেও তাদের জন্য অপেক্ষা করছিল কঠিন পরীক্ষা, আগের আসরের চ্যাম্পিয়ন নেদারল্যান্ডস নামে-ভারে সবদিক থেকেই বেশ এগিয়ে ছিল। তবে দলীয় ঐক্যে বলীয়ান ডেনমার্ক এ ম্যাচেও দ্রুত গোলের দেখা পেয়ে যায়, ৫ মিনিটের মাথায় ব্রায়ান লাউড্রপের দারুণ এক ক্রসে মাথা ছুঁইয়ে ড্যানিশদের এগিয়ে দেন লারসেন। খেলার ২৩ মিনিটের মাথায় ডেনিস বার্গক্যাম্পের দারুণ এক গোলে খেলায় সমতা ফেরায় নেদারল্যান্ডস। এর দশ মিনিট পরেই আবারো এগিয়ে যায় ডেনমার্ক, এবারো গোলদাতা সেই লারসেন।\n২-১ গোলের লিড ধরে রেখে প্রাণপণে রক্ষণ সামলে যাচ্ছিল ডেনমার্ক, তবে ৮৫ মিনিটে ফ্রাঙ্ক রাইকার্ডের গোলে আবারো খেলায় ফিরে আসে ডাচরা। এরপর অতিরিক্ত ৩০ মিনিটেও কোনো গোল না হলে খেলা গড়ায় টাইব্রেকে, সেখানে ভ্যান বাস্তেনের নেওয়া পেনাল্টি ঠেকিয়ে দিয়ে দলকে ফাইনালে নিয়ে যান পিটার স্মাইকেল।\nস্মাইকেলের সেই সেভ; Photo Credit: Simon Bruty/Allsport/Getty Images\nশিরোপা নির্ধারণী লড়াইয়ে তৎকালীন বিশ্ব চ্যাম্পিয়ন জার্মানির মুখোমুখি হয় ড্যানিশরা। তাই স্বাভাবিকভাবেই ফাইনালেও আন্ডারডগ হিসেবে খেলতে নামে ডেনমার্ক। ম্যাচের শুরু থেকেই আক্রমণাত্মক ভঙ্গিতে খেলতে থাকে জার্মানি। মাঝমাঠ থেকে দূরপাল্লার এক শটও নিয়েছিলেন এফেনবার্গ। তবে তার সেই শট বেশ ভালোভাবেই সামলে নেন স্মাইকেল। জার্মানির এমন আক্রমণাত্মক ভঙ্গির বিপরীতে হাই প্রেসিং ফুটবল খেলার দিকেই নজর ছিল ডেনমার্কের। বিশেষ করে জার্মানির ডিফেন্স লাইন থেকে বল কেড়ে নিয়ে আচমকা আক্রমণ চালানোর চেষ্টা চালিয়ে যাচ্ছিল তারা।\nএই কৌশল অনুসরণ করে ১৮ মিনিটে জার্মান লেফটব্যাক আন্দ্রেস ব্রেহমেকে দারুণ এক ট্যাকল করে বল কেড়ে নেন ড্যানিশ সেন্ট্রাল মিডফিল্ডার কিম ভিলফোর্ট। ঐ ট্যাকলের ফলে বল চলে যায় পোলসেনের কাছে, ডান প্রান্ত থেকে কিছুটা ভেতরে ঢুকে পেনাল্টি বক্সের একদম শেষপ্রান্তে দাঁড়িয়ে থাকা জন ইয়েনসেনের দিকে বল বাড়িয়ে দেন তিনি। তারপর ইয়েনসেনের জোরালো শট, ১-০ গোলে এগিয়ে ডেনমার্ক!\nগোলের পর উল্লসিত ডেনমার্ক; Photo Credit: Alain Gadoffre / Onze / Icon Sport\nআচমকা এই গোল খেয়ে কিছুটা হতভম্ব হয়ে যায় জার্মানি, তবে পিছিয়ে পড়ে আবার খেলায় ফিরে আসার ব্যাপারে তো তারা বরাবরই সিদ্ধহস্ত। তাই এবারও সেই প্রত্যাবর্তনের আশায় টানা আক্রমণ চালাতে থাকে জার্মানরা। কিন্তু ড্যানিশদের দৃঢ় রক্ষণভাগের কাছে প্রতিটি আক্রমণই শেষ মুহূর্তে খেই হারিয়ে ফেলছিল। প্রথমার্ধে জার্মান সেন্ট্রাল মিডফিল্ডার ম্যাথিয়াস স্যামার দূরপাল্লার এক শট নিয়েছিলেন, তবে দারুণ দক্ষতায় সেই শট ফিরিয়ে দেন স্মাইকেল।\nপ্রথমার্ধের মতো দ্বিতীয়ার্ধেও বল পজেশন ও শট নেওয়ায় জার্মানদের দাপট অব্যাহত ছিল, কিন্তু কিছুতেই যেন কিছু হচ্ছিল না। উল্টো পাল্টা আক্রমণ থেকে ড্যানিশরা ব্যবধান দ্বিগুণ করতে পারত। কিন্তু ভিলফোর্টের শট গোলবারের বাইরে চলে যায়। এরপরেই ম্যাচে ফিরে আসার সেরা সুযোগ পায় জার্মানি। কিন্তু ইয়ুর্গ্যান ক্লিন্সম্যানের নেওয়া দারুণ হেডার অসাধারণ দক্ষতায় ঠেকিয়ে দেন স্মাইকেল।\nম্যাচের ৭৮ মিনিটে হাফ লাইনের কাছাকাছি হেডের মাধ্যমে বল জেতেন বদলি খেলোয়াড় ক্লস ক্রিশ্চিয়ানসেন। সেখান থেকে বল পেয়ে এগিয়ে যেতে থাকেন ভিলফোর্ট। তখনও তাকে ঘিরে ছিল দুই জার্মান ডিফেন্ডার আন্দ্রেস ব্রেহমি ও থমাস হেলমার। তবে দারুণ এক টার্ন নিয়ে তাদের বোকা বানিয়ে শট নেন ভিলফোর্ট। তার নেওয়া সেই শট গোলপোস্টে লেগে জালে জড়ালে ২-০ গোলে এগিয়ে যায় ডেনমার্ক।\nট্রফি হাতে উল্লসিত পোলসেন; Photo Credit: Professional Sport/Popperfoto via Getty Images\nএই গোলের সাথে সাথেই ড্যানিশ রূপকথার শেষ পৃষ্ঠাটাও যেন লেখা হয়ে যায়, বাছাইপর্বের বাধা পার হতে না পারা ডেনমার্ক আসর শেষ করে চ্যাম্পিয়ন হিসেবে! গোটেনবার্গে ড্যানিশ অধিনায়ক লার্স ওলসেনের শিরোপা হাতে উল্লাস এখনও ড্যানিশদের ফুটবল ইতিহাসের সর্বোচ্চ সাফল্য। মাত্র এক সপ্তাহের প্রস্তুতি নিয়ে খেলতে আসা ডেনমার্কের এমন সাফল্য আসর শুরুর আগে হয়তো কেউই চিন্তা করতে পারেনি। তাদের এই শিরোপাজয়ের বড় কারণ ছিল কোচ রিচার্ড নিয়েলসেনের দুর্দান্ত ট্যাকটিস, বিশেষ করে তার বদলি খেলোয়াড়েরা যেভাবে জাদুর মতো খেলার মোড় ঘুরিয়ে দিয়েছিল তা এককথায় অসাধারণ। এছাড়া প্রত্যাশার কোনো চাপ না থাকাটা তাদের অনেকখানি নির্ভার রেখেছিল, এ ব্যাপারে দলের এই সাফল্যের অন্যতম প্রধান কারিগর কিম ভিলফোর্ট বলেন,\nমাত্র এক সপ্তাহের মাঝে ইউরোর মতো বড় আসরের জন্য নিজেদের তৈরি করাটা শুরুর দিকে আমাদের কাছেও অসম্ভব মনে হচ্ছিল। তবে টুর্নামেন্টে অংশ না নিয়ে পিছিয়ে যাওয়ার কথা আমরা একবারও চিন্তা করিনি, কারণ এমনটা করলে উয়েফা ও ড্যানিশ ফুটবল অ্যাসোসিয়েশনের মধ্যকার সম্পর্ক ক্ষতিগ্রস্থ হতো। যেহেতু আমাদের নিয়ে কারো তেমন কোনো প্রত্যাশা ছিল না, তাই আমাদের তো আসলে হারানোর কিছুই ছিল না। প্রত্যাশার কোনো চাপ ছাড়া নির্ভার হয়ে খেলতে পারাটা আমাদের অনেক সাহায্য করেছিল।\nতবে শুধু চাপহীন হয়ে খেলতে পারাটা তো আর এত বড় শিরোপাজয়ের একমাত্র নিয়ামক হতে পারে না, পুরো দলের একজোট হয়ে খেলাটাও ড্যানিশদের সাফল্যের বড় একটা কারণ ছিল। এ ব্যাপারে ভিলফোর্ট বলেন,\nআমাদের ওই স্কোয়াডের দশজন খেলোয়াড়ই ব্রন্ডবি ক্লাবের সাথে যুক্ত ছিল, ইউরোর এক বছর আগেই উয়েফা কাপের সেমিফাইনাল খেলেছিল ব্রন্ডবি। তাছাড়া দলের অনেক খেলোয়াড়ই অনুর্ধ্ব-২১ আর অলিম্পিকে একসাথে খেলে এসেছিল। এর ফলে আমাদের দলীয় বোঝাপড়াটা দারুণ ছিল, যা আমাদের শিরোপা জয়ের ক্ষেত্রে অনেক বড় ভূমিকা রেখেছিল। আমাদের হয়তো সেরা খেলোয়াড় ছিল না কিন্তু আমাদের দলটি সেরা ছিল।\nবড় কোনো শিরোপা জয়ের ক্ষেত্রে দলীয় এই বোঝাপড়া ঠিক কতটা গুরুত্বপূর্ণ ভূমিকা রাখতে পারে তার প্রকৃষ্ট উদাহরণ হিসেবে ১৯৯২ ইউরোর ডেনমার্ক ইতিহাসের পাতায় উজ্জ্বল হয়ে থাকবে। তাছাড়া অধিকাংশ আন্ডারডগদের সাফল্যগাঁথায় ভাগ্যের মারপ্যাঁচে দুর্বল প্রতিপক্ষ পাওয়া বড় অবদান রাখে। এক্ষেত্রেও ডেনিশ রূপকথা ব্যতিক্রম; ফ্রান্স, নেদারল্যান্ডস, জার্মানি- এমন তিনটি পরাক্রমশালী দলকে হারিয়ে শিরোপাজয় চাট্টিখানি কোনো কথা নয়। আন্তর্জাতিক ফুটবলে আন্ডারডগদের সকল কীর্তির মাঝে ড্যানিশদের এই রূপকথা তাই সবদিক থেকেই অনন্য।\nThis article is in Bangla language. It's an article about the famous Euro 1992 which was won by Denmark. For references please check the hyperlinks inside the article.\nFeatured Image: Simon Bruty/Allsport/Getty Images


অনলাইন ডেস্ক | প্রকাশের সময় : ১৬ মে, ২০২১, ৯:১৩ এএম\nগত কয়েকদিন ধরেই চলছে ইসরায়েল-ফিলিস্তিন সংঘর্ষ। গত সোমবার (১০ মে) থেকে শুরু হওয়া সংঘর্ষ আজও চলছে এবং গাজায় বিমান হামলা অব্যাহত রেখেছে দখলদার ইসরায়েল। ইসরায়েলের হামলায় এ পর্যন্ত ১৪৩ জন ফিলিস্তিনি নিহত হয়েছেন। ফিলিস্তিনের গাজা উপত্যকার নিরীহ জনগণের ওপর ইসরায়েল বিষাক্ত গ্যাস ব্যবহার করেছে। গতকাল শনিবার গাজার স্বাস্থ্য মন্ত্রণালয় ইসরায়েলের এই আগ্রাসনের তথ্য নিশ্চিত করেছে।\nগাজা উপত্যকায় ইসরায়েলের বোমা হামলা টানা ষষ্ঠ দিনের মতো অব্যাহত রয়েছে। গতকাল শনিবার ভোরের দিকে এই উপত্যকার একটি শরণার্থী শিবিরে ইসরায়েলের বিমান হামলায় অন্তত ১০ ফিলিস্তিনি নিহত হয়েছেন; যাদের আটজনই শিশু।\nশুক্রবার সংঘাত ছড়িয়েছে গাজা থেকে বিচ্ছিন্ন ফিলিস্তিনের অপর অংশ পশ্চিম তীরেও। এদিন পশ্চিম তীরেও অন্তত ১১ জন ফিলিস্তিনি নিহত হয়েছে। আহত কয়েশ শত। ইসরায়েলি সেনাদের গুলি, কাঁদানে গ্যাস ও রাবার বুলেটে এই হতাহতের ঘটনা ঘটেছে। গত সোমবার থেকে ইসরায়েলের টানা হামলায় এখন পর্যন্ত ৩৯ শিশুসহ ১৪৩ ফিলিস্তিনির প্রাণহানি ঘটেছে।\nফিলিস্তিনের অবরুদ্ধ গাজা উপত্যকায় কাতারভিত্তিক সংবাদমাধ্যম আল-জাজিরার কার্যালয়ে হুমকি দেওয়ার ঘণ্টা খানেকের মধ্যে হামলা চালিয়েছে গুঁড়িয়ে দেয় ইসরায়েল। ইসরায়েলের সামরিক বাহিনী হামলা চালিয়ে মাত্র দুই সেকেন্ডের মধ্যে ওই কার্যালয়টি মাটির সঙ্গে মিশিয়ে দিয়েছে। সূত্র : স্কাই নিউজ চ্যানেল\nরকিবুল ইসলাম ১৬ মে, ২০২১, ৯:২০ এএম says :00\nআর কত বর্বরোচিত হত্যাকাণ্ড চালালে দখলদার ইসরাইলের বিরুদ্ধে বিশ্ববাসী সোচ্চার হবে?\nMd. Solaiman mollah ১৬ মে, ২০২১, ১০:৪৮ এএম says :00\nকাফিরেরা সবসময় অমানবিক ও বরবরই হয়।তা নাহলে তো ওরা কাফের হতো ন।কিন্তু বিভিন্ন সময়ে শুনেছি পাকিস্তানিদের হাতে নানান ধরনের অস্ত্র আছে তাহলে তারা বিমান ভূপাতিত করছে না কেন।\nMohammad Hannan ১৬ মে, ২০২১, ১১:০২ এএম says :00\nচোখের জল, শোক প্রকাশ, ইজ্রায়েলীর প্রতি ঘৃণা আর ফিলিস্তিনের প্রতি আফসোস করা ছাড়া আমাদের আর কি বা করার আছে\nSifat Hossain Jahangir ১৬ মে, ২০২১, ১১:০৩ এএম says :00\nআজ যারা এদের আক্রমণ দেখে খুশি হচ্ছে মনে রাখতে হবে কাল তাদের পালা আসবে।\nRajib ১৬ মে, ২০২১, ১১:০৭ এএম says :00\nআমাদের উচিত ইসরাইলের পণ্য দ্রব্য বয়কট করে , আর্থিক ভাবে দূর্বল করা\nMd Edris Ali ১৬ মে, ২০২১, ১১:৫৯ এএম says :00\nখুবই দুঃখজনক, হে আল্লাহ তুমি মুসলিমদদের কে হেফাযত কর?


ترجمة معاني سورة الحديد - الترجمة البنغالي - أبو بكر زكريا - موسوعة القرآن الكريم\n অর্থাৎ বিশ্ব-জাহানের প্রত্যেকটি বস্তু সদা সর্বদা এ সত্য প্রকাশ এবং ঘোষণা করে চলেছে যে, এ বিশ্ব-জাহানের স্রষ্টা ও পালনকর্তা সব রকম দোষ-ত্রুটি, অপূর্ণতা, দুর্বলতা, ভুল ভ্ৰান্তি ও অকল্যাণ থেকে পবিত্র। তাঁর ব্যক্তি সত্তা পবিত্র, তাঁর গুণাবলী পবিত্র, তাঁর কাজকর্ম পবিত্র এবং তাঁর সমস্ত সৃষ্টিমূলক বা শরীয়াতের বিধান সম্পর্কিত নির্দেশাবলীও পবিত্র। [কুরতুবী; সা’দী]\n আয়াতে هُوَالعَزِيْزُالحَكِيْمُ বলা হয়েছে। عزيز শব্দের অর্থ পরাক্রমশালী, শক্তিমান ও অপ্রতিরোধ্য ক্ষমতার অধিকারী, যাঁর সিদ্ধান্তের বাস্তবায়ন পৃথিবীর কোন শক্তিই রোধ করতে পারে না, ইচ্ছায় বা অনিচ্ছায় যাঁর আনুগত্য সবাইকে করতে হয়, যাঁর অমান্যকারী কোনভাবেই তাঁর পাকড়াও থেকে রক্ষা পায় না। আর حكيم শব্দের অর্থ হচ্ছে, তিনি যা-ই করেন, জ্ঞান ও যুক্তি বুদ্ধির সাহায্যে করেন। তাঁর সৃষ্টি, তাঁর ব্যবস্থাপনা, তাঁর শাসন, তার আদেশ নিষেধ, তাঁর নির্দেশনা সব কিছুই জ্ঞান ও যুক্তি নির্ভর। তাঁর কোন কাজেই অজ্ঞতা, বোকামি ও মূর্খতার লেশমাত্র নেই। [দেখুন, ফাতহুল কাদীর]\n ইবন আব্বাস রাদিয়াল্লাহু ‘আনহুমা বলেনঃ কোন সময় তোমার অন্তরে আল্লাহ তা’আলা ও ইসলাম সম্পর্কে শয়তানী কুমন্ত্রণা দেখা দিলে\nهُوَالْاَوَّلُ وَالْاٰخِرُ وَالظَّاهِرُوَالْبَاطِنُ وَهُوَبِكُلِّ شَىْءٍعِلِيْمٌ\nআয়াতখানি আস্তে পাঠ করে নাও। [আবু দাউদ: ৫১১০] এই আয়াতের তাফসীর এবং “আউয়াল”, “আখের”, “যাহের” ও “বাতেন” এ শব্দ চারটির অর্থ সম্পর্কে তফসীরবিদগণের বহু উক্তি বর্ণিত আছে। তন্মধ্যে “আউয়াল” শব্দের অর্থ তো প্ৰায় নির্দিষ্ট; অর্থাৎ অস্তিত্বের দিক দিয়ে সকল সৃষ্টজগতের অগ্রে ও আদি। কারণ, তিনি ব্যতীত সবকিছু তাঁরই সৃজিত। তাই তিনি সবার আদি। “আখের” এর অর্থ কারও কারও মতে এই যে, সবকিছু বিলীন হয়ে যাওয়ার পরও তিনি বিদ্যমান থাকবেন। [সা’দী] যেমন\nكُلُّ شَيْءٍ هَالِكٌ إِلَّا وَجْهَهُ [সূরা আল-কাসাস: ৮৮]\nআয়াতে এর পরিষ্কার উল্লেখ আছে। ইমাম বুখারী বলেন, যাহের’ অর্থ জ্ঞানে তিনি সবকিছুর উপর, অনুরূপ তিনি ‘বাতেন’ অৰ্থাৎ জ্ঞানে সবকিছুর নিকটে। বিভিন্ন হাদীসে এ আয়াতের তাফসীর এসেছে, এক হাদীসে এসেছে, রাসূলুল্লাহ সাল্লাল্লাহু আলাইহি ওয়া সাল্লাম ঘুমানোর সময় বলতেন, “হে আল্লাহ! সাত আসমানের রব, মহান আরশের রব, আমাদের রব এবং সবকিছুর রব, তাওরাত, ইঞ্জীল ও ফুরকান নাযিলকারী, দানা ও আঁটি চিরে বৃক্ষের উদ্ভবকারী, আপনি ব্যতীত কোন হক্ক মা’বুদ নেই, যাদের কপাল আপনার নিয়ন্ত্রণে এমন প্ৰত্যেক বস্তুর অনিষ্ট হতে আমি আপনার নিকট আশ্রয় প্রার্থনা করি, আপনি অনাদি, আপনার আগে কিছু নেই, আপনি অনন্ত আপনার পরে কিছুই থাকবে না। আপনি সবকিছুর উপরে, আপনার উপরে কিছুই নেই, আপনি নিকটবর্তী, আপনার চেয়ে নিকটবর্তী কেউ নেই, আমার পক্ষ থেকে আপনি আমার ঋণ পরিশোধ করে দিন এবং আমাকে দারিদ্রতা থেকে মুক্তি দিন।” [মুসলিম: ২৭১৩, মুসনাদে আহমাদ ২/৪০৪]\n অন্য কথায় তিনি শুধু সামগ্রিক জ্ঞানের অধিকারী নন, খুঁটি-নাটি বিষয়েও জ্ঞানের অধিকারী। এক একটি শস্যদানা ও বীজ যা মাটির গভীরে প্রবিষ্ট হয়, এক একটি ছোট পাতা ও অংকুর যা মাটি ফুঁড়ে বের হয়, বৃষ্টির এক একটি বিন্দু যা আসমান থেকে পতিত হয় এবং সমুদ্র ও খাল-বিল থেকে যে বাষ্পরাশি আকাশের দিকে উখিত হয়, তার প্রতিটি মাত্রা তার জানা আছে। [ইবন কাসীর; ফাতহুল কাদীর]\n অর্থাৎ তোমরা কোন জায়গায়ই তাঁর জ্ঞান, তাঁর অসীম ক্ষমতা, তাঁর শাসন কর্তৃত্ব এবং তাঁর ব্যবস্থাপনার আওতা বহির্ভূত নও। মাটিতে, বায়ুতে, পানিতে অথবা কোন নিভৃত কোণে যেখানেই তোমরা থাক না কেন সর্বাবস্থায়ই আল্লাহ জানেন তোমরা কোথায় আছো। [ইবন কাসীর] ইমাম আহমাদ রাহেমাহুল্লাহ বলেন, এ আয়াতের শেষে বলা হয়েছে, "সম্যক দ্রষ্টা’। যা প্রমাণ করছে যে, আল্লাহ সৃষ্টিজগতের বাইরে থেকেও সবকিছু দেখছেন। তাই এখানে সঙ্গে থাকার অর্থ, সৃষ্টির সাথে লেগে থাকার অর্থ নয়, বরং এর অর্থ হচ্ছে, তোমরা তাঁর দৃষ্টি ও শক্তির অধীন। তাঁর দৃষ্টি ও শক্তি তোমাদের সঙ্গে আছে। [দেখুন, আর-রাদ্দু আলাল জাহমিয়্যাহ ওয়ায্য যানাদিকাহঃ (১৫৪-১৫৮)\n কিছু সংখ্যক মুফাসসির এ প্রতিশ্রুতি বলতে অর্থ করেছেন আল্লাহর দাসত্ব করার সে প্রতিশ্রুতি যা সৃষ্টির সূচনা পর্বে আদম আলাইহিস সালামের পৃষ্ঠদেশ থেকে তাঁর সমস্ত সন্তানকে বের করে তাদের সবার নিকট থেকে নেয়া হয়েছিল। কিন্তু অপর কিছু সংখ্যক তাফসীরকারক এর অর্থ করেছেন ‘সে প্রতিশ্রুতি যা প্রত্যেক মানুষের প্রকৃতি ও প্রকৃতিগত বিবেক-বুদ্ধিতে আল্লাহর দাসত্বের জন্য বর্তমান’ [কুরতুবী] কিন্তু সঠিক কথা হলো, এর অর্থ হচ্ছে আল্লাহ ও তাঁর রাসূলের আনুগত্যের সচেতন প্রতিশ্রুতি, ঈমান গ্ৰহণ করার মাধ্যমে প্রত্যেক মুসলিম আল্লাহর সাথে যে প্রতিশ্রুতিতে আবদ্ধ হয়। কুরআন মজীদের অন্য এক স্থানে যে ভাষায় এ প্রতিশ্রুতির উল্লেখ করা হয়েছে তা হচ্ছে, “আল্লাহ তোমাদের যেসব নিয়ামত দান করেছেন সেসব নিয়ামতের কথা মনে কর এবং তোমাদের কাছ থেকে যে প্রতিশ্রুতি গ্ৰহণ করেছেন তার কথাও মনে কর। সে সময় তোমরা বলেছিলে, আমরা শুনলাম এবং আনুগত্য করলাম। আর আল্লাহকে ভয় কর আল্লাহ মনের কথাও জানেন।” [সূরা আল-মায়েদাহ: ৭] উবাদা ইবনে সামেত থেকে বর্ণিত তিনি বলেন, “রাসূলুল্লাহ সাল্লাল্লাহু আলাইহি ওয়া সাল্লাম আমাদের থেকে এই মর্মে বাইয়াত গ্ৰহণ করেছিলেন যে, আমরা যেন সক্রিয়তা ও নিস্ক্রিয়তা উভয় অবস্থায় শুনি ও আনুগত্য করে যাই এবং স্বচ্ছলতা ও অস্বচ্ছলতা উভয় অবস্থায় আল্লাহর পথে খরচ করি, ভাল কাজের আদেশ করি এবং মন্দ কাজে নিষেধ করি, আল্লাহ সম্পর্কে সত্য কথা বলি এবং সেজন্য কোন তিরস্কারকারীর তিরস্কারকে ভয় না করি।” [মুসলিম: ১৭০৯, মুসনাদে আহমদ: ৫/৩১৬]।\n অর্থাৎ যদি তোমরা মুমিন হও। এখানে প্রশ্ন হয় যে, এ কথাটি সেই কাফেরদেরকে বলা হয়েছে, যাদেরকে মুমিন না হওয়ার কারণে ইতিপূর্বে\nوَمَا لَكُمْ لَا تُؤْمِنُونَ بِاللَّهِ\nবলে সতর্ক করা হয়েছে। এমতাবস্থায় ‘তাদেরকে তোমরা যদি মুমিন হও" বলা কিরূপে সঙ্গত হতে পারে? জওয়াব এই যে, কাফের ও মুশরিকরাও আল্লাহর প্রতি ঈমানের দাবি করত। প্রতিমাদের ব্যাপারে তাদের বক্তব্য ছিল এই যে,\n“তাদের ইবাদত তো আমরা কেবল এজন্যই করি যে, এরা আমাদেরকে সুপারিশ করে আল্লাহর নৈকট্যের অধিকারী করে দিবে”। [সূরা আয-যুমার: ৩] অতএব, আয়াতের উদ্দেশ্য এই যে, আল্লাহর প্রতি ঈমানের দাবি যদি সত্য হয়, তবে তার বিশুদ্ধ ও ধর্তব্য পথ অবলম্বন কর। [দেখুন, আততাহরীর ওয়াততানভীর]\n ميراث অভিধানে উত্তরাধিকার সূত্রে প্রাপ্ত মালিকানাকে বলা হয়ে থাকে। এই মালিকানা বাধ্যতামূলক মৃত ব্যক্তি ইচ্ছা করুক বা না করুক, ওয়ারিশ ব্যক্তি আপনাআপনি মালিক হয়ে যায়। এখানে নভোমণ্ডল ও ভূমণ্ডলের উপর আল্লাহ তা'আলার সার্বভৌম মালিকানাকে ميراث শব্দ দ্বারা ব্যক্ত করার রহস্য এই যে, তোমরা ইচ্ছা কর বা না কর, তোমরা আজ যে যে জিনিসের মালিক বলে গণ্য হও, সেগুলো অবশেষে আল্লাহ তা'আলার বিশেষ মালিকানায় চলে যাবে। [সা’দী, কুরতুবী] এক হাদীসে এসেছে, আয়েশা রাদিয়াল্লাহু ‘আনহা বলেন, একদিন আমরা একটি ছাগল যাবাই করে তার অধিকাংশ গোশত বন্টন করে দিলাম, শুধু একটি হাত নিজেদের জন্যে রাখলাম। রাসূলুল্লাহ সাল্লাল্লাহু আলাইহি ওয়া সাল্লাম আমাকে জিজ্ঞাসা করলেনঃ বণ্টনের পর এই ছাগলের গোশত কতটুকু রয়ে গেছে? আমি আরয করলামঃ শুধু একটি হাত রয়ে গেছে। তিনি বললেনঃ গোটা ছাগলই রয়ে গেছে। তোমার ধারণা অনুযায়ী কেবল হাতই রয়ে যায়নি। [তিরমিয়ী:২৪৭০]\nকেননা, গোটা ছাগলই আল্লাহর পথে ব্যয় হয়েছে। এটা আল্লাহর কাছে তোমার জন্যে থেকে যাবে। যে হাতটি নিজের খাওয়ার জন্যে রেখেছ, আখেরাতে এর কোন প্রতিদান পাবে না। কেননা, এটা এখানেই বিলীন হয়ে যাবে। আয়াতের আরেকটি অর্থ হচ্ছে, আল্লাহর পথে অর্থ খরচ করতে গিয়ে তোমাদের কোন রকম দারিদ্র বা অস্বচ্ছলতার আশংকা করা উচিত নয়। কেননা, যে আল্লাহর উদ্দেশ্যে তা খরচ করবে তিনি যমীন ও উর্ধ জগতের সমস্ত ভাণ্ডারের মালিক। আজ তিনি তোমাদেরকে যা দান করে রেখেছেন তাঁর কাছে দেয়ার শুধু ঐ টুকুই ছিল না। কাল তিনি তোমাদেরকে তার চেয়েও অনেক বেশী দিতে পারেন। [ইবন কাসীর] একথাটাই অন্য একটি স্থানে এভাবে বলা হয়েছে, “হে নবী, তাদের বলুন, আমার রব তাঁর বান্দাদের মধ্যে যার জন্য ইচ্ছা অঢেল রিযিক দান করেন এবং যার জন্য ইচ্ছা তা সংকীর্ণ করে দেন। আর তোমরা যা খরচ করা তার পরিবর্তে তিনিই তোমাদেরকে আরও রিফিক দান করেন। তিনি সর্বোত্তম রিযিক দাতা।” [সূরা সাবা: ৩৯]\n অধিকাংশ মুফাসসিরের মতে, এখানে মক্কা বিজয় উদ্দেশ্য। [তাবারী; ইবন কাসীর; জালালাইন; মুয়াসসার] তবে কারও কারও মতে, এর দ্বারা হুদায়বিয়ার যুদ্ধ বোঝানো হয়েছে। [সা’দী]\n আল্লাহর পথে ব্যয় করার প্রতি জোর দেয়ার পর পরবর্তী আয়াতে বলা হয়েছে যে, আল্লাহর পথে যা কিছু যে কোন সময় ব্যয় করলে সওয়াব পাওয়া যাবে; কিন্তু ঈমান, আন্তরিকতা ও অগ্ৰগামিতার পার্থক্যবশত সওয়াবেও পার্থক্য হবে। বলা হয়েছেঃ\nঅর্থাৎ যারা আল্লাহর পথে ধনসম্পদ ব্যয় করে তারা দুই শ্রেণীতে বিভক্ত। (এক) যারা মক্কা বিজয়ের পূর্বে বিশ্বাস স্থাপন করত আল্লাহর পথে ব্যয় করেছে। (দুই) যারা মক্কা বিজয়ের পর মুমিন হয়ে আল্লাহর পথে ব্যয় করেছে। এই দুই শ্রেণীর লোক আল্লাহর কাছে সমান নয়; বরং মর্যাদায় একশ্রেণী অপর শ্রেণী থেকে শ্রেষ্ঠ। মক্কা বিজয়ের পূর্বে বিশ্বাস স্থাপনকারী, জেহাদকারী ও ব্যয়কারীর মর্যাদা অপর শ্রেণী অপেক্ষা বেশী। কারণ, অত্যন্ত কঠিন পরিস্থিতিতে তারা আল্লাহ তা'আলার জন্য এমন সব বিপদাপদের সম্মুখীন হয়েছিলো যার সম্মুখীন অন্য গোষ্ঠীকে হতে হয়নি। মুফাসসিরদের মধ্যে মুজাহিদ, কাতাদা এবং যায়েদ ইবনে আসলাম বলেনঃ এ আয়াতে বিজয় শব্দটি যে ক্ষেত্রে প্রয়োগ করা হয়েছে সেটি হচ্ছে মক্কা বিজয়। আমের শা'বী বলেনঃ এর দ্বারা হুদায়বিয়ার সন্ধিকে বুঝানো হয়েছে। অধিকাংশ মুফাসসির প্রথম মতটি গ্রহণ করেছেন। [কুরতুবী; ইবন কাসীর]\n অর্থাৎ পারস্পরিক তারতম্য সত্বেও আল্লাহ তা'আলা কল্যাণ অর্থাৎ জান্নাত ও মাগফিরাতের ওয়াদা সবার জন্যেই করেছেন। এই ওয়াদা সাহাবায়ে-কেরামের সেই শ্রেণীদ্বয়ের জন্যে, যারা মক্কাবিজয়ের পূর্বে ও পরে আল্লাহর পথে ব্যয় করেছেন এবং ইসলামের শক্ৰদের মোকাবিলা করেছেন। এতে সাহাবায়ে-কেরামের প্রায় সমগ্র দলই শামিল আছে। তাই মাগফিরাত ও রহমতের এই কুরআনী ঘোষণা প্রত্যেক সাহাবীকে শামিল করেছে। [সা’দী]\nশুধু মাগফিরাতেই নয়;\nرَضِىَ اللّٰهُ عَنْهُمْ وَرَضُوْاعَنْهُ [সূরা আত-তাওবাহঃ ১০০]\nবলে তাঁর সস্তুষ্টিরও নিশ্চিত আশ্বাস দান করেছেন।\n এটা আল্লাহ তা'আলার চরম উদারতা ও দানশীলতা যে, মানুষ যদি তাঁরই দেয়া সম্পদ তাঁর পথে ব্যয় করে তাহলে তিনি তা নিজের জন্য ঋণ হিসেবে গ্ৰহণ করেন। অবশ্য শর্ত এই যে, তা “কর্জে হাসানা” (উত্তম ঋণ) হতে হবে। অর্থাৎ খাঁটি নিয়তে কোন ব্যক্তিগত উদ্দেশ্য ছাড়াই তা দিতে হবে, তার মধ্যে কোন প্রকার প্রদর্শনীর মনোবৃত্তি, খ্যাতি ও নাম-ধামের আকাংখা থাকবে না, তা দিয়ে কাউকে খোঁটা দেয়া যাবে না, দাতা কেবল আল্লাহর সন্তুষ্টির জন্যই দেবে এবং এছাড়া অন্য কারো প্রতিদান বা সস্তুষ্টি লক্ষ্য হবে না। এ ধরনের ঋণের জন্য আল্লাহর দুইটি প্রতিশ্রুতি আছে। একটি হচ্ছে, তিনি তা কয়েকগুণ বৃদ্ধি করে ফেরত দেবেন। অপরটি হচ্ছে, এজন্য তিনি নিজের পক্ষ থেকে সর্বোত্তম পুরস্কারও দান করবেন। সাহাবায়ে কিরামের মধ্যে অনেকেই এটাকে বাস্তবে রুপান্তরিত করেছিলেন। [কুরতুবী; ফাতহুল কাদীরা]\n আব্দুল্লাহ ইবনে মাসউদ রাদিয়াল্লাহু আনহু বলেন, “তাদেরকে তাদের আমল অনুযায়ী নূর দেয়া হবে। তাদের কারও কারও নূর হবে পাহাড়সম। তাদের মধ্যে সবচেয়ে কম নূরের যে অধিকারী হবে তার নূর থাকবে তার বৃদ্ধাঙ্গুলীতে। যা একবার জ্বলবে আরেকবার নিভবে।” [মুস্তাদরাকে হাকিম ২/৪৭৮]\n অর্থাৎ সেদিন স্মরণীয়, যেদিন আপনি মুমিন পুরুষ ও মুমিন নারীদেরকে দেখবেন যে, তাদের নূর তাদের অগ্রে ও ডানদিকে ছুটাছুটি করবে। ‘সেদিন' বলে কেয়ামতের দিন বোঝানো হয়েছে। নূর দেয়ার ব্যাপারটি পুলসিরাতে চলার কিছু পূর্বে ঘটবে। এ আয়াতের একটি তাফসীর আবু উমামা বাহেলী রাদিয়াল্লাহু ‘আনহু থেকে বর্ণিত হয়েছে। তিনি একদিন দামেশকে এক জানাযায় শরীক হন। জানাযা শেষে উপস্থিত লোকদেরকে মৃত্যু ও আখেরাত স্মরণ করিয়ে দেয়ার জন্যে তিনি মৃত্যু, কবর ও হাশরের কিছু অবস্থা বর্ণনা করেন। নিম্নে তার বক্তব্যের কিছু অংশ পেশ করা হলঃ\n“অতঃপর তোমরা কবর থেকে হাশরের ময়দানে স্থানান্তরিত হবে। হাশরের বিভিন্ন মনযিল ও স্থান অতিক্রম করতে হবে। এক মনযিলে আল্লাহ তা'আলার নির্দেশে কিছু মুখমণ্ডলকে সাদা ও উজ্জ্বল করে দেয়া হবে এবং কিছু মুখমণ্ডলকে গাঢ় কৃষ্ণবৰ্ণ করে দেয়া হবে। অপর এক মনযিলে সমবেত সব মুমিন ও কাফেরকে গভীর অন্ধকার আচ্ছন্ন করে ফেলবে। কিছুই দৃষ্টিগোচর হবে না। এরপর নূর বণ্টন করা হবে। প্রত্যেক মুমিনকে নূর দেয়া হবে। মুনাফিক ও কাফেরকে নূর ব্যতীত অন্ধকারেই রেখে দেয়া হবে। আর এ উদাহরণই আল্লাহ তাঁর কুরআনে পেশ করেছেন। তিনি বলেছেন, “অথবা তাদের কাজ গভীর সাগরের তলের অন্ধকারের মত, যাকে আচ্ছন্ন করে তরঙ্গের উপর তরঙ্গ, যার উর্ধের মেঘপুঞ্জ, অন্ধকারপুঞ্জ স্তরের উপর স্তর, এমনকি সে হাত বের করলে তা আদৌ দেখতে পাবে না। আল্লাহ যাকে নূর দান করেন না তার জন্য কোন নূরই নেই।” [সূরা আন-নূর:৪০]\nঅত:পর যেভাবে অন্ধ ব্যক্তি চক্ষুম্মান ব্যক্তির চোখ দ্বারা দেখতে পায় না তেমনি কাফের ও মুনাফিক ঈমানদারের নূর দ্বারা আলোকিত হতে পারবে না। মুনাফিকরা ঈমানদারদের বলবে, “তোমরা আমাদের জন্য একটু থাম, যাতে আমরা তোমাদের নূরের কিছু গ্ৰহণ করতে পারি।” এভাবে আল্লাহ মুনাফিকদেরকে ধোঁকাগ্ৰস্থ করবেন। যেমন আল্লাহ বলেছেন, “তারা আল্লাহকে ধোঁকা দেয় আর আল্লাহ তাদেরকে ধোঁকা দিবেন।” [সূরা আন-নিসা: ১৪২] তারপর তারা যেখানে নূর বন্টন হয়েছিল সেখানে ফিরে যাবে, কিন্তু তারা কিছুই পাবেনা। ফলে তারা তখন ঈমানদারদের কাছে ফিরে আসবে, ইত্যবসরে উভয়ের মাঝামাঝি স্থাপিত হবে একটি প্রাচীর যাতে একটি দরজা থাকবে, ওটার ভিতরে থাকবে রহমত এবং বাইরে থাকবে শাস্তি। এভাবেই মুনাফিক ধোঁকাগ্ৰস্ত হতে থাকবে আর মুমিনদের মাঝে নূর বন্টিত হয়ে যাবে। [ইবনে কাসীর]\nআবদুল্লাহ ইবনে মাসউদ রাদিয়াল্লাহু আনহু থেকে বর্ণিত আছে, প্রত্যেক মুমিনকে তার আমল পরিমাণে নূর দেয়া হবে। ফলে কারও নূর পর্বতসম, কারও খর্জুর বৃক্ষসম এবং কারও মানবদেহসম হবে। সর্বাপেক্ষা কম নূর সেই ব্যক্তির হবে, যার কেবল বৃদ্ধাঙ্গুলিতে নূর থাকবে; তাও আবার কখনও জ্বলে উঠবে এবং কখনও নিভে যাবে- [ইবনে কাসীর]\n এর দু’টি অর্থ হতে পারে। একটি অর্থ হচ্ছে, তোমাদের মৃত্যু এসে গেল এবং তোমরা মৃত্যুর মুহুর্ত পর্যন্ত এ প্রতারণার ফাঁদ থেকে বেরিয়ে আসতে পারনি। আরেকটি অর্থ হচ্ছে, ইসলাম বিজয় লাভ করলো আর তোমরা তামাশার মধ্যেই ডুবে রইলে। [কুরতুবী; ফাতহুল কাদীর]\n অর্থাৎ শয়তান। [কুরতুবী; ফাতহুল কাদীর]\n এর দু'টি অর্থ হতে পারে। একটি হচ্ছে, সেটিই তোমাদের জন্য উপযুক্ত জায়গা। আরেকটি অর্থ হচ্ছে, তোমরা তো আল্লাহকে তোমাদের অভিভাবক বানাওনি যে, তিনি তোমাদের তত্ত্বাবধান করবেন। এখন জাহান্নাম তোমাদের অভিভাবক। সে-ই তোমাদের যথোপযুক্ত তত্ত্বাবধান করবে। [কুরতুবী; ফাতহুল কাদীর]\n অর্থাৎ মুমিনদের জন্যে কি এখনও সময় আসেনি যে, তাদের অন্তর আল্লাহর যিকর এবং যে সত্য নাযিল করা হয়েছে তৎপ্রতি নম্র ও বিগলিত হবে? تَخْشَعَ قُلُوْبُهُمْ এর অর্থ অন্তর নরম হওয়া, উপদেশ কবুল করা ও আনুগত্য করা। কুরআনের প্রতি অন্তর বিগলিত হওয়ার অর্থ এর বিধান তথা আদেশ ও নিষেধ পুরোপুরি পালন করার জন্যে প্রস্তুত হওয়া এবং এ ব্যাপারে কোন অলসতা বা দুর্বলতাকে প্রশ্ৰয় না দেয়া [সা’দী]। এটা মুমিনদের জন্যে হুশিয়ারি। ইবনে আব্বাস রাদিয়াল্লাহু আনহুমা থেকে বর্ণিত আছে, আল্লাহ তা’আলা কোন কোন মুমিনদের অন্তরে আমলের প্রতি অলসতা ও অনাসক্তি আঁচ করে এই আয়াত নাযিল করেন। ইমাম আমাশ বলেনঃ মদীনায় পৌঁছার পর কিছু অর্থনৈতিক স্বাচ্ছন্দ্য অর্জিত হওয়ায় কোন কোন সাহাবীর কর্মোদীপনায় কিছুটা শৈথিল্য দেখা দেয়। এর পরিপ্রেক্ষিতে এই আয়াত অবতীর্ণ হয়। ইবনে আব্বাস রাদিয়াল্লাহু আনহুর উপরোক্ত বর্ণনায় আরও বলা হয়েছে, এই হুঁশিয়ারি সংকেত কুরআন অবতরণ শুরু হওয়ার তের বছর পরে নাযিল হয়। ইবনে মাসউদ রাদিয়াল্লাহু আনহু বলেন, আমাদের ইসলাম গ্রহণের চার বছর পর এই আয়াতের মাধ্যমে আমাদেরকে হুঁশিয়ারি করা হয়। [মুসলিম: ৩০২৭]\nমোটকথা, এই হুঁশিয়ারি সারমর্ম হচ্ছে মুসলিমদেরকে পুরোপুরি নম্রতা ও সৎ কর্মের জন্যে তৎপর থাকার শিক্ষা দেয়া এবং এ কথা ব্যক্ত করা যে, আন্তরিক নম্রতাই সৎকর্মের ভিত্তি। শাদ্দাদ ইবনে আউস রাদিয়াল্লাহু আনহু বলেন, রাসুলুল্লাহ সাল্লাল্লাহু আলাইহি ওয়া সাল্লাম বলেন, মানুষের অন্তর থেকে সর্ব প্রথম নম্রতা উঠিয়ে নেয়া হবে। [তাবারী: ২৭/২২৮]\n এখানে যে প্রসঙ্গে একথাটি বলা হয়েছে তা ভালভাবে বুঝে নেয়া দরকার। কুরআন মজীদে বেশ কিছু জায়গায় নবুওয়াত ও কিতাব নাযিলকে বৃষ্টির বরকতের সাথে তুলনা করা হয়েছে। কেননা, ভূ-পৃষ্ঠের ওপর বৃষ্টিপাত যে কল্যাণ বয়ে আনে নবুওয়াত এবং কিতাবও মানবজাতির জন্য সে একই রকমের কল্যাণ বয়ে আনে। মৃত ভূ-পৃষ্ঠে যেমন রহমতের বৃষ্টির এক বিন্দু পড়তেই শস্য শ্যামল হয়ে ওঠে। ঠিক তেমনি আল্লাহর রহমতে যে দেশে নবী প্রেরিত হন এবং অহী ও কিতাব নাযিল হওয়া শুরু হয় সেখানে মৃত মানবতা অকস্মাৎ জীবন লাভ করে। [দেখুন, ইবন কাসীর; কুরতুবী]\n এই আয়াত থেকে জানা গেল যে, প্রত্যেক মুমিনকে সিদ্দীক ও শহীদ বলা যায়। এই আয়াতের ভিত্তিতে কারও কারও মতে যে কেউ আল্লাহ ও তাঁর রাসূলের প্রতি ঈমান আনয়ন করে, সেই সিদ্দীক ও শহীদ। কিন্তু পবিত্র কুরআনের অন্য একটি আয়াত থেকে বাহ্যতঃ বুঝা যায় যে, প্রত্যেক মুমিন সিদ্দীক ও শহীদ নয়; বরং মুমিনদের একটি উচ্চ শ্রেণীকে সিদ্দীক ও শহীদ বলা হয়। আয়াতটি এই,\n“আর কেউ আল্লাহ্ এবং রাসুলের আনুগত্য করলে সে নবী, সত্যনিষ্ঠ, শহীদ ও সৎকর্মপরায়ণ---যাদের প্রতি আল্লাহ অনুগ্রহ করেছেন--তাদের সংগী হবে এবং তারা কত উত্তম সংগী!” [সূরা আন-নিসা: ৬৯] এই আয়াতে নবী-রাসূলগণের সাথে মুমিনদের তিনটি শ্রেণী বিশেষভাবে উল্লেখিত হয়েছে যথা, সিদীক, শহীদ ও ছালেহ। বাহ্যতঃ এই তিনটি ভিন্ন ভিন্ন শ্রেণী। নতুবা ভিন্ন ভাবে বলার প্রয়োজন ছিল না। এ কারণেই কেউ কেউ বলেনঃ সিদ্দীক ও শহীদ প্রকৃতপক্ষে মুমিনদের বিশেষ উচ্চশ্রেণীর লোকগণকে বলা হয়, যারা মহান গুণগরিমার অধিকারী। [ইবন কাসীর; কুরতুবী] তাছাড়া কোন কোন হাদীস থেকেও এ তিন শ্রেণীর পার্থক্য ফুটে উঠে। রাসূলুল্লাহ সাল্লাল্লাহু আলাইহি ওয়া সাল্লাম বলেন, “জান্নাতীরা তাদের উপরস্থিত খাস কামরায় অবস্থানকারীদের এমনভাবে দেখবে যেমন তোমরা পূর্ব বা পশ্চিম থেকে ধ্রুব তারাকে আকাশের প্রান্ত দেশে চলতে দেখতে পাও; দু'দলের মর্যাদাগত পার্থক্যের কারণে। সাহাবায়ে কেরাম বললেন, হে আল্লাহর রাসূল! তা কি নবীদের স্থান যেখানে অন্য কেউ পৌঁছতে পারবে না? তিনি বললেন, অবশ্যই হ্যাঁ, যার হাতে আমার আত্মা, তারা এমন কিছু লোক যারা আল্লাহর উপর ঈমান এনেছে এবং রাসূলদের সত্যায়ন করেছে।” [বুখারী: ৩২৫৬, মুসলিম: ২৮৩১]\nতবে আলোচ্য আয়াতে সব মুমিনকে সিদ্দীক ও শহীদ বলার তাৎপর্য এই যে, প্রত্যেক মুমিনকেও কোনো না কোনো দিক দিয়ে সিদ্দীক ও শহীদ বলে গণ্য এবং তাদের কাতারভুক্ত মনে করা হবে। কোন কোন মুফাসসির বলেন, আলোচ্য আয়াতে কামেল ও ইবাদতকারী মুমিন অর্থ নেওয়া সঙ্গত। নতুবা যে সব মুমিন অসাবধান ও খেয়ালখুশীতে মগ্ন তাদেরকে সিদ্দীক ও শহীদ বলা যায় না। এক হাদিস থেকেও এর সমর্থন পাওয়া যায়। রাসূলুল্লাহ সাল্লাল্লাহু আলাইহি ওয়া সাল্লাম বলেন “যারা মানুষের প্রতি অভিসম্পাত করে তারা শহীদদের অন্তর্ভুক্ত হবে না।” [মুসলিম: ২৫৯৮] ওমর ফারুক রাদিয়াল্লাহু ‘আনহু একবার উপস্থিত জনতাকে বললেনঃ তোমাদের কি হলো যে, তোমরা কাউকে অপরের ইযযতের উপর হামলা করতে দেখেও তাকে বাধা দাও না এবং তাকে খারাপ মনে কর না? জনতা আরয করলঃ আমরা কিছু বললে সে আমাদের ইযযতের উপরও হামলা চালাবে এই ভয়ে আমরা কিছু বলি না। ওমর রাদিয়াল্লাহু আনহু বললেনঃ যারা এমন শিথিল, তারা সেই শহীদদের অন্তর্ভুক্ত হবে না, যারা কেয়ামতের দিন পূর্ববর্তী পয়গম্বরগণের উম্মতদের মোকাবেলায় সাক্ষ্য দিবে। কোন কোন মুফাসসির বলেন, আলোচ্য আয়াতে রাসূলুল্লাহ সাল্লাল্লাহু আলাইহি ওয়া সাল্লাম-এর আমলে যারা ঈমানদার হয়েছে এবং তার পবিত্ৰ সঙ্গলাভে ধন্য হয়েছে, তাদেরকেই বোঝানো হয়েছে।\n অর্থাৎ তাদের মধ্য থেকে যে যে মর্যাদার পুরষ্কার ও যে মর্যাদার ‘নূরের’ উপযুক্ত হবে সে তা পাবে। তারা প্রত্যেকেই নিজ নিজ পুরস্কার ও ‘নূর’ লাভ করবে। তাদের প্রাপ্য অংশ এখন থেকেই তাদের জন্য সংরক্ষিত আছে। [ইবন কাসীর]\n অর্থাৎ আল্লাহ্ তা'আলার অনুগ্রহ ও কৃপার বদৌলতেই মানুষ জান্নাতে প্রবেশ করবে। রাসুলুল্লাহ সাল্লাল্লাহু আলাইহি ওয়া সাল্লাম বলেনঃ তোমাদের আমল তোমাদের কাউকে মুক্তি দিতে পারে না। সাহাবায়ে-কেরাম আরয করলেনঃ আপনিও কি তদ্রুপ? তিনি বললেনঃ হ্যাঁ, আমিও আমার আমল দ্বারা জান্নাত লাভ করতে পারি না-আল্লাহ তা'আলার দয়া ও অনুকম্পা হলেই লাভ করতে পারি। [বুখারী: ৫৬৭৩, মুসলিম:২৮১৬]\nহে আল্লাহ্ ! আমাকে আপনার যিকর, শুকর এবং সুন্দর পদ্ধতিতে ইবাদত করার তৌফিক দিন।” [আবু দাউদ: ১৫২২] অনুরূপভাবে রাসূলুল্লাহ সাল্লাল্লাহু আলাইহি ওয়া সাল্লামের নিকট অসচ্ছল সাহাবীগণ এসে বললেন, হে আল্লাহর রাসূল! ধনীরা উঁচু মর্যাদা ও স্থায়ী নেয়ামতের অধিকারী হয়ে গেল। রাসূল বললেন, সেটা কি করে? তারা বললেন, আমরা যেমন সালাত আদায় করি তারাও তা করে, আমরা সাওম পালন করি, তারাও করে, অধিকন্তু তারা সাদাকাহ দেয় কিন্তু আমরা তা দিতে পারি না। তারা দাসমুক্ত করে আমরা তা পারি না। রাসূলুল্লাহ সাল্লাল্লাহু আলাইহি ওয়া সাল্লাম বললেন, তোমাদেরকে কি আমি এমন বস্তু বলে দিব না যা করলে তোমরা অন্যদের প্রতিযোগিতায় অগ্রণী হয়ে যাবে? কেউ তোমাদের থেকে শ্রেষ্ঠ হতে পারবেনা। তবে যদি কেউ তোমাদের মত কাজ করে সেটা ভিন্ন কথা। তোমরা প্রতি সালাতের পরে তেত্রিশ বার করে তাসবীহ, তাকবীর ও তাহমীদ করবে। (সুবহানাল্লাহ, আল্লাহু আকবার ও আলহামদুলিল্লাহ পড়বে)। পরবর্তীতে অসচ্ছল সাহাবাগণ ফিরে এসে বললেন, আমাদের পয়সাওয়ালা ভাইরা আমরা যা করছি তা শুনে ফেলেছে এবং তারাও তা করতে আরম্ভ করেছে। তখন রাসূলুল্লাহ সাল্লাল্লাহু আলাইহি ওয়া সাল্লাম বললেন, “এটা আল্লাহর অনুগ্রহ, তিনি যাকে ইচ্ছা তা দান করেন”। [বুখারী: ৮৪৩, মুসলিম: ৫৯৫]\n আলোচ্য আয়াতসমূহে এ সম্পর্কে বর্ণনা করা হয়েছে। বলা হচ্ছে, যমীনের বুকে অথবা ব্যক্তিগতভাবে তোমাদের উপর যে বিপদাপদ আসে, তা সবই আমি কিতাবে অর্থাৎ লওহে-মাহফুযে জগত সৃষ্টির পূর্বেই লিখে দিয়েছিলাম। যমীনের বুকে সংঘটিত বিপদাপদ বলে দুর্ভিক্ষ, ভূমিকম্প, ফসলহানি, বাণিজ্যে ঘাটতি, ধন-সম্পদ বিনষ্ট হওয়া, বন্ধু-বান্ধবের মৃত্যু ইত্যাদি এবং ব্যক্তিগত বিপদাপদ বলে সর্বপ্রকার রোগ-ব্যাধি, ক্ষত, আঘাত ইত্যাদি বোঝানো হয়েছে। [কুরতুবী; ফাতহুল কাদীর]\n আয়াতের উদ্দেশ্য এই যে, দুনিয়াতে মানুষ যা কিছু বিপদ অথবা সুখ, আনন্দ অথবা দুঃখের সম্মুখীন হয়, তা সবই আল্লাহ তা’আলা লাওহে-মাহফুযে মানুষের জন্মের পূর্বেই লিখে রেখেছেন। হাদীসে এসেছে, “আল্লাহ্ তা'আলা আসমানসমূহ ও যমীন সৃষ্টির পঞ্চাশ হাজার বছর আগে যাবতীয় তাকদীর নির্ধারণ করে নিয়েছেন”। [মুসলিম:২৬৫৩] এ বিষয়ের সংবাদ তোমাদেরকে এ জন্য দেয়া হয়েছে, যাতে তোমরা দুনিয়ার ভাল-মন্দ অবস্থা নিয়ে বেশী চিন্তা-ভাবনা না কর। দুনিয়ার কষ্ট ও বিপদাপদ তেমন আক্ষেপ ও পরিতাপের বিষয় নয় এবং সুখ-স্বাচ্ছন্দ্য এবং অর্থসম্পদ তেমন উল্লসিত ও মত্ত হওয়ার বিষয় নয় যে, এগুলোতে মশগুল হয়ে তোমরা আল্লাহর স্মরণ ও আখেরাত সম্পর্কে গাফেল হয়ে যাবে। প্রত্যেক মানুষ স্বভাবগতভাবে কোনো কোনো বিষয়ের কারণে আনন্দিত এবং কোনো কোনো বিষয়ের কারণে দুঃখিত হয়। কিন্তু যা উচিত তা এই যে, বিপদের সম্মুখীন হলে সবর করে আখেরাতের পুরস্কার ও সওয়াব অর্জন করতে হবে এবং সুখ ও আনন্দের সম্মুখীন হলে কৃতজ্ঞ হয়ে পুরস্কার ও সওয়াব হাসিল করতে হবে। [দেখুন, ফাতহুল কাদীর; কুরতুবী]\n بينات শব্দের আভিধানিক অর্থ সুস্পষ্ট বিষয়। উদ্দেশ্য সুস্পষ্ট বিধানাবলীও হতে পারে; তাছাড়া এর উদ্দেশ্য মু'জিযা এবং রেসালতের সুস্পষ্ট প্রমাণাদিও হতে পারে; কারণ পরবর্তী বাক্যে কিতাব নাযিলের আলাদা উল্লেখ রয়েছে। সুতরাং بينات বলে মু'জিযা ও প্রমাণাদি বোঝানো হয়েছে এবং বিধানাবলীর জন্যে কিতাব নাযিল করার কথা বলা হয়েছে। [ফাতহুল কাদীর;কুরতুবী]\n আয়াতে কিতাবের ন্যায় মিযানের বেলায়ও নাযিল করার কথা বলা হয়েছে। কিতাব নাযিল হওয়া এবং ফেরেশতার মাধ্যমে নবী-রাসূলগণ পর্যন্ত পৌঁছা সুবিদিত। কিন্তু মিযান নাযিল করার অর্থ কি? এ সম্পর্কে বিভিন্ন তাফসীরে বিভিন্ন উক্তি এসেছে, কোন কোন মুফাসসির বলেন, মীযান নাযিল করার মানে দাঁড়িপাল্লার ব্যবহার ও ন্যায়বিচার সম্পর্কিত বিধানাবলী নাযিল করা। কারও কারও মতে, প্রকৃতপক্ষে কিতাবই নাযিল করা হয়েছে, কিন্তু এর সাথে দাঁড়িপাল্লা স্থাপন ও আবিষ্কারকে সংযুক্ত করে দেয়া হয়েছে। কাজেই আয়াতের অর্থ যেন এরূপ আমি কিতাব নাযিল করেছি ও দাঁড়িপাল্লা উদ্ভাবন করেছি। তাছাড়া আয়াতে কিতাব ও মিযানের পর লৌহ নাযিল করার কথা বলা হয়েছে। এখানেও নাযিল করার মানে সৃষ্টি করা হতে পারে। পবিত্র কুরআনের এক আয়াতে চতুষ্পদ জন্তুদের বেলায়ও নাযিল করা শব্দ ব্যবহার করা হয়েছে। [সূরা আয-যুমার: ৬] অথচ চতুষ্পদ জন্তু আসমান থেকে নাযিল হয় না-পৃথিবীতে জন্মলাভ করে। সেখানেও সৃষ্টি করার অর্থ বোঝানো হয়েছে। তবে সৃষ্টি করাকে নাযিল করা শব্দে ব্যক্ত করার মধ্যে ইঙ্গিত পাওয়া যায় যে, সৃষ্টির বহুপূর্বেই লওহে-মাহফুযে লিখিত ছিল—এ দিক দিয়ে দুনিয়ার সবকিছুই আসমান থেকে অবতীর্ণ। [কুরতুবী; ফাতহুল কাদীর]\n এতে আল্লাহ তা’আলা মানুষের জন্যে বহুবিধ কল্যাণ নিহিত রেখেছেন। দুনিয়াতে যত শিল্প-কারখানা ও কলকব্জা আবিস্কৃত হয়েছে এবং ভবিষ্যতে হবে, সবগুলোর মধ্যে লৌহের ভূমিকা সর্বাধিক। লৌহ ব্যতীত কোনো শিল্প চলতে পারে না। [কুরতুবী; ইবন কাসীর; ফাতহুল কাদীর]\n আলোচ্য আয়াতসমূহে বিশেষ বিশেষ নবী-রাসূলের আলোচনা করা হচ্ছে। প্রথমে নূহ আলাইহিস সালাম-এর এবং পরে নবী-রাসূলগণের শ্রদ্ধাভাজন ও মানবমণ্ডলীর ইমাম ইবরাহীম আলাইহিস সালাম-এর কথা উল্লেখ করা হয়েছে। এর সাথে ঘোষণা করা হয়েছে যে, ভবিষ্যতে যত নবী-রাসূল ও ঐশী কিতাব দুনিয়াতে আগমন করবে, তারা সব এদের বংশধরের মধ্য থেকে হবে। অর্থাৎ, নুহ আলাইহিস সালাম-এর সেই শাখাকে ঐ গৌরব অর্জনের জন্যে নির্দিষ্ট করে দেওয়া হয়েছে যাতে ইবরাহীম আলাইহিস সালাম জন্মগ্রহণ করেছেন। এ কারণেই পরবর্তীকালে যত নবী-রাসূল প্রেরিত হয়েছেন এবং যত কিতাব নাযিল করা হয়েছে, তারা সব ছিলেন ইবরাহীম আলাইহিস সালাম-এর বংশধর। এই বিশেষ আলোচনার পর পরবর্তী নবী-রাসূলগণের পরস্পরকে একটি সংক্ষিপ্ত বাক্যে ব্যক্ত করা হয়েছে। বলা হয়েছে, এরপর তাদের পশ্চাতে একের পর এক আমি আমার নবী-রাসূলগণকে প্রেরণ করেছি। পরিশেষে বিশেষভাবে বনী-ইসরাঈলের সর্বশেষ রাসূল ঈসা আলাইহিস সালাম-এর উল্লেখ করেছেন যিনি শেষ নবী মুহাম্মদ সাল্লাল্লাহু আলাইহি ওয়া সাল্লাম ও তার শরীয়ত সম্পর্কে ভবিষ্যদ্বানী করে গেছেন। [ইবন কাসীর]\nমোটকথা: সন্ন্যাসবাদ কখনও আল্লাহর নৈকট্যের মাধ্যম ছিল না। এটা এ শরীয়তেও জায়েয নেই। হাদীসে এসেছে, একবার উসমান ইবনে মাযউন রাদিয়াল্লাহু ‘আনহুর স্ত্রী খাওলা বিনতে হাকীম আয়েশা রাদিয়াল্লাহু আনহার কাছে খুব খারাপ বেশে প্রবেশ করলে তিনি বললেন, তোমার এ অবস্থা কেন? তিনি বললেন, আমার স্বামী সারা রাত দাঁড়িয়ে ইবাদত করে আর সারাদিন সাওম পালন করে, ইত্যবসরে রাসূলুল্লাহ সাল্লাল্লাহু আলাইহি ওয়া সাল্লাম সেখানে প্রবেশ করলে আয়েশা রাদিয়াল্লাহু আনহা রাসূলের কাছে এ ঘটনা বিবৃত করলেন। তখন রাসূলুল্লাহ সাল্লাল্লাহু আলাইহি ওয়া সাল্লাম উসমানের সাথে সাক্ষাত করে তাকে বললেন, হে উসমান ! আমাদের উপর সন্যাসবাদ লিখিত হয়নি। তুমি কি আমাকে আদর্শ মনে কর না? আল্লাহর শপথ আমি তোমাদের মধ্যে সবচেয়ে বেশী আল্লাহকে ভয় করি এবং তাঁর শরীয়তের সীমারেখার বেশী হেফাজতকারী। [মুসনাদে আহমাদ: ৬/২২৬]\n(أرسل ملاحظة: الترجمة البنغالي - أبو بكر زكريا - سورة:الحديد - آية:)


প্রকাশনা জগতে নানা পেশা - ইনফোপিডিয়া\nপ্রচ্ছদ > ক্যারিয়ার > চাকরির বাজার > প্রকাশনা জগতে নানা পেশা\nদিন দিন পাঠকের সংখ্যা বৃদ্ধি পাচ্ছে। প্রসার ঘটছে প্রকাশনা শিল্পেরও। ফলে বিস্তৃত হচ্ছে প্রকাশনা শিল্পে চাকরির বাজার। পাণ্ডুলিপি সম্পাদক, কম্পোজিটর, প্রুফ রিডার, প্রচ্ছদ ও অলংকরণ শিল্পী, প্লেট মেকার, উত্পাদন ব্যবস্থাপক এবং অনুবাদক হিসেবে এই পেশায় কাজের সুযোগ রয়েছে। দেশের প্রতিষ্ঠিত কয়েকটি প্রকাশনা সংস্থার সঙ্গে কথা বলে এসব চাকরির খোঁজখবর জানানো হয়েছে এবারের প্রতিবেদনে\nবিদেশে পাণ্ডুলিপি সম্পাদকের বিশেষ গুরুত্ব রয়েছে। আমাদের দেশে এ ক্ষেত্রটির তেমন বিকাশ ঘটেনি। তবে আশা করা যায় অদূর ভবিষ্যতে এর প্রয়োজনীয়তা দেখা দেবে। যে বিষয়ের সম্পাদনা করবেন, সে বিষয়ে পরিষ্কার জ্ঞান থাকতে হবে। পাশাপাশি বইয়ের মেকআপ সম্পর্কেও ভালো ধারণা থাকতে হয় তাঁর। সম্পাদনার কাজ করে সম্মানজনক উপার্জন সম্ভব।\nপ্রকাশনা শিল্পে কম্পোজিটরদের কাজের বেশ বড় একটি ক্ষেত্র রয়েছে। ঐতিহ্যর কম্পোজিটর জহিরুল ইসলাম জানান, এই পেশায় আসার জন্য কম্পিউটারে বাংলা বা ইংরেজি টাইপ জানা প্রয়োজন। কম্পোজিটর হতে চাইলে আপনার আশপাশের কোনো কম্পিউটার প্রশিক্ষণ প্রতিষ্ঠান থেকে প্রশিক্ষণ নিতে পারেন। এ পেশায় ১০ থেকে ১৫ হাজার টাকা মাসিক আয় সম্ভব। এই পেশায় ভালো করার জন্য টাইপিংয়ের গতি ভালো হওয়াটা খুব জরুরি বলে জানান জহিরুল। গতি বাড়াতে আগ্রহীদের বেশি বেশি অনুশীলনের পরামর্শ দেন তিনি।\nবানান রীতি সম্পর্কে ভালো দখল থাকলে আপনি প্রুফ রিডার হিসেবে কাজের সুযোগ পেতে পারেন। এ ছাড়া প্রুফ দেখার নিয়মগুলো তো জানতেই হবে। এ পেশায় আসতে কী কী যোগ্যতা প্রয়োজন জানতে চাইলে ঐতিহ্যর প্রুফ রিডার শতাব্দী কাদের জানান, প্রুফ কাটার কিছু চিহ্ন বা প্রতীক আছে। এগুলো আয়ত্ত করতে হবে। অনেক অভিধানের শেষের দিকে এ বিষয়ে নির্দেশনা থাকে। এর বাইরে দক্ষ কারো কাছ থেকে এসব নিয়ম শিখে নিতে পারেন। আর পেশাটিতে ভালো করতে ভাষা সম্পর্কে ভালো ধারণার প্রয়োজন বলে জানান শতাব্দী কাদের। তিনি বলেন, ‘এটি একজন দক্ষ প্রুফ রিডারের আবশ্যকীয় যোগ্যতা।’ ভালো কাজ জানলে এ পেশায় মাসে ১৫ থেকে ২০ হাজার টাকা আয় করা সম্ভব। প্রকাশনা প্রতিষ্ঠানগুলোয় প্রুফ রিডারদের চাহিদা রয়েছে।\nকোনো বইয়ের জন্য প্রচ্ছদ একটি গুরুত্বপূর্ণ বিষয়। প্রচ্ছদ বলতে আমরা বইয়ের কাভারের ডিজাইনকে বুঝে থাকি। আর বইয়ের ভেতরের পাতাগুলোয় আঁকাআঁকির যে কাজ করা হয়, তাকে বলা হয় অলংকরণ। বেশির ভাগ ক্ষেত্রে যিনি বইয়ের প্রচ্ছদ করেন, তিনি ভেতরের অলংকরণও করেন। প্রচ্ছদ আঁকা ও অলংকরণ করাকে পেশা হিসেবে নিতে চাইলে নিজের মধ্যে সৃষ্টিশীলতা থাকতে হবে। আঁকার হাতও ভালো হতে হবে। যিনি যত বেশি সৃজনশীল, এ পেশায় তিনি তত ভালো করবেন। ড্রয়িং ভালো জানলে পেশাটিতে সফল হওয়া অনেকটাই সহজ হয়ে যায়। আর পেশাটিতে আসার আগে এ বিষয়ে পড়াশোনা করে আসাই ভালো। এ পেশায় কাজের দক্ষতা অনুযায়ী ১০ থেকে ১৫ হাজার টাকা মাসিক আয় সম্ভব।\nপেস্টিং বইয়ের প্রকাশনার ক্ষেত্রে শেষ ধাপগুলোর অন্যতম। পাণ্ডুলিপি কম্পোজ, সম্পাদনা ও প্রুফ বা রিডিংয়ের কাজ শেষে আউটপুট বা ট্রেসিং হয়ে গেলে শুরু হয় পেস্টিং। এ পেশায় আসার জন্য তেমন শিক্ষাগত যোগ্যতার দরকার হয় না। প্রয়োজন নেই প্রাতিষ্ঠানিক ডিগ্রিরও। প্রকাশনা প্রতিষ্ঠানে পেস্টার হিসেবে কাজ করেন, এমন কারো সহকারী হিসেবে কাজ করতে করতে কাজটি শিখে নিতে পারবেন আগ্রহীরা। আর পেস্টারের বেতন হতে পারে মাসে ৮-১০ হাজার টাকা।\nপ্রকাশনা প্রতিষ্ঠানে পেস্টারের মতো প্লেট মেকারেরও চাহিদা রয়েছে। খুব বেশি পড়াশোনার দরকার হয় না। আর কোনো প্রকাশনা প্রতিষ্ঠানে সহকারী প্লেট মেকার হিসেবে কিছু দিন কাজ করলে বিষয়টি আয়ত্তে চলে আসবে। প্লেট মেকার হিসেবে মাসে পাঁচ-ছয় হাজার টাকা বেতন পাওয়া যায়।\nএকজন প্রোডাকশন ম্যানেজার বা উৎপাদন ব্যবস্থাপকের নেতৃত্বে ছাপার কাজটি হয়। উত্পাদন ব্যবস্থাপকের অধীনে একাধিক সহকারীও থাকেন। তাঁরা ব্যবস্থাপকের কাজে সহযোগিতা করেন। তিনি বই ছাপার জন্য প্রয়োজনীয় সব কিছু কেনা, প্রেস নির্বাচন, ছাপার মান নিয়ন্ত্রণ, ছাপার পর বাইন্ডিংয়ের জন্য পাঠানো- এসব কাজ তত্ত্বাবধান করেন। তাঁকে কাগজ ও ছাপার মান, রং, বাইন্ডিং ইত্যাদি বিষয়ে দক্ষ হতে হয়। সাধারণত স্নাতক ডিগ্রিধারীরাই এ পেশায় কাজের সুযোগ পান। তবে শিক্ষাগত যোগ্যতার চেয়ে পেশাটিতে কাজের অভিজ্ঞতাই বেশি গুরুত্বপূর্ণ। ৩০ হাজার টাকা পর্যন্ত বেতন পেয়ে থাকেন একজন উৎপাদন ব্যবস্থাপক।\nবই ছাপা শেষ হলে শুরু হয় বাইন্ডিংয়ের কাজ। স্বল্পশিক্ষিত অনেকেই বুক বাইন্ডিংকে পেশা হিসেবে বেছে নিচ্ছেন। বাংলাবাজার, নীলক্ষেত, ফকিরাপুলসহ অনেক স্থানেই ছোট-বড় অনেক প্রকাশনা প্রতিষ্ঠান আছে, যেগুলোয় বাইন্ডার হিসেবে কাজের সুযোগ রয়েছে। একজন বাইন্ডার মাসে পাঁচ-ছয় হাজার টাকা আয় করতে পারেন। এ জন্য প্রাতিষ্ঠানিক কোনো শিক্ষারও প্রয়োজন নেই।\nব্যবসার সাফল্য অনেকটাই নির্ভর করে বিপণনের ওপর। বইটিকে পাঠক বা ব্যবসায়ীদের সামনে তুলে ধরা ও কিনতে উত্সাহী করাটাই একজন বিপণন ব্যবস্থাপকের কাজ। প্রকাশনা প্রতিষ্ঠানগুলোয় বিপণন ব্যবস্থাপকের যথষ্টে চাহিদা রয়েছে। মার্কেটিং বিষয়ে পড়াশোনা করলে এ পেশায় ভালো করা সহজ। বাণিজ্য অনুষদের অন্য বিভাগে পড়লেও এ পেশায় সফল হওয়া সম্ভব। আয় ১০ থেকে ১৫ হাজার টাকা বা ক্ষেত্রবিশেষে আরো বেশি হতে পারে- জানালেন অন্যপ্রকাশের প্রধান নির্বাহী মাজহারুল ইসলাম।\nআজকাল বিভিন্ন প্রকাশনা প্রতিষ্ঠানে অনুবাদকের বেশ চাহিদা। ভালো অনুবাদ করতে পারলে প্রকাশনা প্রতিষ্ঠানগুলোয় খণ্ডকালীন কাজ করেও ভালো রোজগার সম্ভব। আমাদের দেশে ইংরেজি অনুবাদকের খুব চাহিদা রয়েছে। আর এ কাজে দক্ষতা দেখানোর জন্য শুদ্ধ বাংলাও ভালোভাবে জানা দরকার। ভাষার ব্যবহার জানাও অনুবাদকের অন্যতম যোগ্যতা। আর পেশাটিতে রোজগার নির্ভর করে অনুবাদকের যোগ্যতা ও অভিজ্ঞতার ওপর।\nএসব পেশার বাইরেও প্রকাশনা প্রতিষ্ঠানকে ঘিরে গড়ে উঠেছে কাজের অনেক ক্ষেত্র। প্রতিষ্ঠানের হিসাব সংরক্ষণের জন্য দরকার হিসাবরক্ষকের। এ ছাড়া মানবসম্পদ ব্যবস্থাপনা, গবেষণা কর্মকর্তাসহ নানা পদ রয়েছে আধুনিক প্রকাশনা প্রতিষ্ঠানগুলোতে। এসব পেশাও বেছে নিতে পারেন প্রয়োজনীয় শিক্ষাগত যোগ্যতা ও দক্ষতার ভিত্তিতে।\nপ্রতিষ্ঠান হোক নিজের\nইচ্ছে করলে আপনিও হতে পারেন একটি প্রকাশনা প্রতিষ্ঠানের স্বত্বাধিকারী। এর জন্য ট্রেড লাইসেন্স ও টিন নম্বর থাকতে হবে। ইতি প্রকাশনের কর্ণধার জহির দীপ্তি এ বিষয়ে জানালেন, ছোট বা মাঝারি একটি প্রকাশনা প্রতিষ্ঠান গড়ার জন্য নূ্যনতম দু-তিন লাখ টাকার পুঁজি দরকার। তবে এটা নির্ভর করে ব্যবসার ব্যাপ্তির ওপর। তিনি আরো জানান, সৃজনশীলতা, আগ্রহ ও একাগ্রতা না থাকলে এই প্রতিযোগিতামূলক পেশায় টিকে থাকা কঠিন।\nপ্রকাশনা শিল্পে কাজের সুযোগ কেমন- এ প্রশ্নের জবাবে ‘বাংলাদেশ জ্ঞান ও সৃজনশীল প্রকাশক সমিতি’র নির্বাহী পরিচালক এবং আগামী প্রকাশনীর প্রধান নির্বাহী ওসমান গনি বলেন, ‘একসময় বইমেলায় স্টল দেওয়ার মতো প্রকাশক খুব বেশি খুঁজে পাওয়া যেত না। আর এখন মেলায় প্রকাশনীগুলোর স্টল দেওয়ার জন্য স্থান পাওয়াটাই কঠিন। এতেই ধারণা করা যায়, কী পরিমাণে কাজের সুযোগ বেড়েছে প্রকাশনা শিল্পকে ঘিরে।’ তিনি আরো বলেন, ‘আমাদের দেশে এখনই পাঁচ শতাধিক প্রকাশনা প্রতিষ্ঠান আছে। এ সংখ্যা আরো বাড়বে। কারণ দিনে দিনে পাঠকের সংখ্যা বাড়ছে।’\nপ্রকাশনা ক্ষেত্রে ক্যারিয়ার গড়ার জন্য সবচেয়ে জরুরি সৃজনশীলতা-বললেন অন্যপ্রকাশের প্রধান নির্বাহী মাজহারুল ইসলাম। তিনি আরো বলেন, ‘প্রকাশনা অনেক বড় শিল্প। এ ক্ষেত্রে যে কেউই ক্যারিয়ার গড়তে পারেন। তবে এ জন্য সৃজনশীল মানসিকতার অধিকারী হতে হবে।’ পেশাটিতে দক্ষ লোকের অভাব রয়েছে বলে অভিমত প্রকাশ করেন আগামী প্রকাশনীর ওসমান গণি। তিনি জানান, ক্যারিয়ার হিসেবে নিতে চাইলে কাজটি ভালো করে জেনে আসাটাই উত্তম।\nChakri Chakuri Job Job Circular Job Market Job Search Job site privet chakri privet chakuri Privet job privet organization কাজ চাই কাজের খবর কাজের বাজার ক্যারিয়ার ক্যারিয়ার নিউজ চাকরি চাকরি খুঁজছেন? চাকরি চাই চাকরির খবর চাকরির খবরাখবর চাকরির খোজ চাকরির খোঁজ খবর চাকরির খোজ খবর চাকরির খোজখবর চাকরির খোঁজখবর চাকরির বাজার চাকুরি জব জব চাই জব সার্কুলার জবস সার্স পার্টটাইম জব প্রকাশনা প্রকাশনা শিল্প প্রকাশনা শিল্পে প্রকাশনা শিল্পে চাকরি প্রকাশনীতে কাজ প্রকাশনীতে চাকরি প্রাইভেট চাকরি প্রাইভেট জব বইয়ের জগতে কাজ বইয়ের জগতে চাকরি বায়োডাটা বেকার যুবক বেসরকারি চাকরি বেসরকারি জব সিভি\t2013-12-17\nTagged with: Chakri Chakuri Job Job Circular Job Market Job Search Job site privet chakri privet chakuri Privet job privet organization কাজ চাই কাজের খবর কাজের বাজার ক্যারিয়ার ক্যারিয়ার নিউজ চাকরি চাকরি খুঁজছেন? চাকরি চাই চাকরির খবর চাকরির খবরাখবর চাকরির খোজ চাকরির খোঁজ খবর চাকরির খোজ খবর চাকরির খোজখবর চাকরির খোঁজখবর চাকরির বাজার চাকুরি জব জব চাই জব সার্কুলার জবস সার্স পার্টটাইম জব প্রকাশনা প্রকাশনা শিল্প প্রকাশনা শিল্পে প্রকাশনা শিল্পে চাকরি প্রকাশনীতে কাজ প্রকাশনীতে চাকরি প্রাইভেট চাকরি প্রাইভেট জব বইয়ের জগতে কাজ বইয়ের জগতে চাকরি বায়োডাটা বেকার যুবক বেসরকারি চাকরি বেসরকারি জব সিভি\nPrevious: ক্যারিয়ার যখন সুপারশপে\nNext: মার্চেন্ডাইজিং দুনিয়ায় স্বাগত


সৈয়দপুরে জমি সংক্রান্ত বিরোধে হত্যার অভিযোগ | দিনাজপুর নিউজ\nমো: জাকির হোসেন, সৈয়দপুর (নীলফামারী) সংবাদদাতা ॥ গাছে ঝুলিয়ে রাখা এক ফুচকা ব্যবসায়ীর লাশ উদ্ধার করেছে পুলিশ। ১১ এপ্রিল সকালে নীলফামারীর সৈয়দপুর শহরের ওয়াপদা নতুন হাট দক্ষিণপাড়া থেকে এ লাশ উদ্ধার করা হয়। জমি সংক্রান্ত বিরোধের জের ধরে প্রতিপক্ষ হত্যার পর লাশ ঝুলিয়ে রেখে পালিয়েছে বলে অভিযোগ করেছে নিহতের পরিবার। লাশ ময়না তদন্তের জন্য মর্গে প্রেরণ করা হয়েছে এবং সৈয়দপুর থানায় হত্যা মামলার প্রস্তুতি চলছে।\nস্থানীয়রা অভিযোগ করেন যে, ওয়াপদা নতুন হাট দক্ষিণপাড়ার মৃত. নসির উদ্দিনের ছেলে এমদাদুল (৪৫) এর সাথে প্রতিবেশী মৃত. বাছাই মাহামুদ এর ছেলে ওসমান গনীর জমি নিয়ে দীর্ঘ দিন থেকে বিরোধ চলে আসছে। এরই মধ্যে গত ৮ এপ্রিল বিকাল ৫টার দিকে এমদাদুলের বাড়িতে দলবদ্ধভাবে হামলা চালায় ওসমানের পরিবারের লোকজন। এসময় তারা জমির সীমানা খুটি উপড়ে ফেলে। এমদাদুলের পরিবার প্রতিবাদ করলে প্রতিপক্ষরা ঘরে প্রবেশ করে জিনিসপত্র ভাঙ্গচুর করে এবং শো-কেচে রক্ষিত ৫৮ হাজার টাকা ও স্বর্নের চেন লুট করে নিয়ে যায়।\nএনিয়ে এমদাদুল ওইদিন রাতেই সৈয়দপুর থানায় ওসমানসহ কয়েকজনের বিরুদ্ধে অভিযোগ করেন। এ অভিযোগ তুলে নেয়ার জন্য ওসমানের পক্ষ থেকে এমদাদুলকে নানা প্রকার হুমকি দেয়া হচ্ছিল।\nএমতাবস্থায় ১০ এপ্রিল বুধবার সন্ধায় প্রতিবেশী মালেক, রমজান ও বাবু বাড়ি থেকে এমদাদুলকে ডেকে নিয়ে যায়। এর পর রাত ৯ টায় মালেক, রমজান ও বাবু আবারও বাড়িতে গিয়ে এমদাদুলকে ডাকতে থাকে। এসময় এমদাদুলের স্ত্রী তসলিমা তাদেরকে বাড়ির ভিতরে যেতে বললে তারা বাড়ির ভিতরে যায় এবং এমদাদুলকে খোঁজ করে।\nএতে এমদাদুলের পরিবারের লোকজনের মধ্যে আশংকা দেখা দিলে মালেক তাদের আস্বস্ত করে বলে ভয়ের কোন কারণ নেই, কাল সবকিছু ঠিক হয়ে যাবে। এরপর রাত ১০ টায় এমদাদুলের বড় মেয়ে মৌসুমী মোবাইলে বাবার সাথে কথা বললে সে জানায় একটু পরেই বাসায় আসতেছি। কিন্তু তার পর থেকে এমদাদুলের মোবাইল বন্ধ পাওয়া যায় এবং সে রাতে বাড়িতে ফিরেনি।\nএ পরিস্থিতিতে বাড়ির লোকজন দুশ্চিন্তাগ্রস্থ হয়ে ভোর থেকে এমদাদুলকে খুঁজার এক পর্যায়ে বাড়ির পেছন থেকে লোকজনের চিৎকার শুনতে পায়। তারা এগিয়ে গেলে দেখতে পায় বাড়ির পিছনে ওসমানের জমির কাছে একটি গাছে এমদাদুলের লাশ ঝুলছে। এ ঘটনার পর থেকে ওসমানের পরিবারের লোকজন পলাতক রয়েছে। পুলিশ খবর পেয়ে ঘটনাস্থল থেকে লাশ উদ্ধার করে ময়না তদন্তের জন্য নীলফামারী মর্গে প্রেরণ করেছে।\nএদিকে এমদাদুলের পরিবারের লোকজনকে ভয়ভীতি দেখানো সহ হত্যার ঘটনাটি ভিন্নখাতে প্রবাহের জন্য একটি প্রভাবশালী মহল অপচেষ্টা চালাচ্ছে বলে অভিযোগ উঠেছে।\nএ ব্যাপারে এমদাদুলের স্ত্রী তসলিমা জানান, বুধবার সন্ধায় মালেক, রমজান ও বাবু আমার স্বামীকে ডেকে নিয়ে যায়। তারপর তারাই আবার রাত ৯ টায় বাড়িতে এসে আমার স্বামীর খোঁজ করে। এরপর থেকে আমার স্বামীর মোবাইল নম্বর বন্ধ পাই এবং সকালে তার ঝুলন্ত লাশ পাওয়া গেলো।\nএতে আমি মনে করি ওসমানের নির্দেশে তার ছেলে রবিউল ইসলাম, শফিকুল ইসলাম, মোতালেব, লাকী এবং প্রতিবেশী মালেক, রমজান ও বাবু সম্মিলিতভাবে আমার স্বামীকে হত্যা করে লাশ বাড়ির পিছনে গাছে ঝুলিয়ে রেখেছে। আমি আমার স্বামীর হত্যাকারীদের গ্রেফতার পূর্বক দৃষ্টান্তমূলক শাস্তি দাবি করছি।\nসৈয়দপুর থানার অফিসার ইনচার্জ (ওসি) শাহজাহান পাশার সাথে কথা হলে ঘটনার সত্যতা নিশ্চিত করে জানান, ময়না তদন্ত রিপোর্ট না আসা পর্যন্ত কোন কিছু বলা যাচ্ছেনা।\nএদিকে হত্যাকান্ড নিয়ে এলাকায় থমথমে ্অবস্থা বিরাজ করছে এবং লোকজনের মধ্যে হত্যা করে লাশ ঝুলিয়ে রাখার গুঞ্জন চলছে।\nPreviousকিশোরগঞ্জে বিশ্ব পানি দিবস উপলক্ষে আলোচনা সভা অনুষ্ঠিত\nNextআটোয়ারীতে বিনামূল্যে বীজ ও সার বিতরণ


জাহাঙ্গীর কবির নানক: আওয়ামী লীগ মাঠে রয়েছে, আওয়ামী লীগ সরকার রাষ্ট্র ক্ষমতায়ও রয়েছেন। তবে মাঠে তো যুদ্ধ করার মতো সময় পরিবেশ-পরিস্থিতি হয়নি। দেখেন-এই মামুনুল হককে যে নামিদামি রিসোর্ট থেকে ধরা হলো…? ধরল কারা? কাজেই রাজনৈতিকভাবে আমরা কিন্তু অত্যন্ত সতর্ক এবং তীক্ষ্ম দৃষ্টি রাখছি। আর এই তীক্ষ্ম দৃষ্টি রাখছি বলেই কিন্তু রিসোর্টে মামুনুল একজনকে তথাকথিত স্ত্রী বানিয়ে সময় কাটানোতে যখন ঢুকেছে তখন কিন্তু আমাদের সংগঠনের যুবকেরা ধরেছে। আমাদের দল খুব তীক্ষ্মভাবে তাদের প্রতি দৃষ্টি রেখেছে।\nসারাবাংলা: হেফাজতে ইসলাম যদি এক্ষেত্রে ব্যত্যয় ঘটায় তাহলে…


আসহাবে রাসূলের জীবনকথা – ষষ্ঠ খণ্ড – Page9– শিবির অনলাইন লাইব্রেরি\nইতিহাসে তিনি উম্মু হানী- এ ডাকনামে প্রসিদ্ধ। আসল নাম ফাখতা, মতান্তরে হিন্দ। হযরত রাসূলে কারীমের মহতারাম চাচা আবূ তালিব এবং মুহতারামা চাচী ফাতিমা বিনত আসাদের কন্যা। ‘আকীল, জা‘ফার, তালিব ও ‘আলীর (রা) সহোদরা।[সীরাতু ইবন হিশাম, ২/৪২০; আ‘লাম আন-নিসা‘, ৪/১৪ আল-ইসী‘আব, ২/৭৭২, ] তাঁর শৈশব-কৈশোর জীবনের কথা তেমন কিছু জানা যায় না। তবে বিয়ে সম্পর্কে দু‘একটি বর্ণনা দেখা যায়। যেমন রাসূল (সা) নবুওয়াত প্রাপ্তির পূর্বে চাচা আবূ তালিবের নিকট উম্মে হানীর বিয়ের পয়গাম পাঠান। একই সংগ্রে হুবায়রা ইবন ‘আমর ইবন ‘আয়িয আল-মাখযূমীও পাঠান। চাচা হুবায়রার প্রস্তাব গ্রহণ করে উম্মু হানীকে তার সাথে বিয়ে দেন। নবী (সা) বললেন : ভাতিজা! আমরা তার সাথে বৈবাহিক সম্পর্ক করেছি। সম্মানীয়দের সমকক্ষ সম্মানীয়রাই হয়ে থাকে।[আ‘লাম আন-নিসা- ৪/১৪,] এতটুকু বর্ণনা। এর অতিরিক্ত কোন কথা কোন বর্ণনায় পাওয়া যায় না। তবে হুবায়রা ইবন ‘আমরের সাথে তাঁর বিয়ে হয়েছিল সে কথা বিভিন্নভাবে জানা যায়।[উসুদুল গাবা-৫/৬২৪,]\nউম্মু হানী কখন ইসলাম গ্রহণ করেন সে ব্যাপারে বিভিন্ন বর্ণনার মধ্যে একটু ভিন্নতা দেখা যায়। ইমাম আয-যাহাবি বলেন :[ সিয়ারু আ‘লাম আন-নুবালা-২/৩১২।] (আরবী*******)\n‘তাঁর ইসলাম গ্রহণ বিলম্বে হয়। তিনি মক্কা বিজয়ের দিন ইসলাম গ্রহণ করেন।’\nতবে রাসূলুল্লাহর (সা) সম্পর্কিত যে সকল বর্ণনা পাওয়া যায় তার মধ্যে উম্মু হানীর (রা) একটি বর্ণনাও বিভিন্ন গ্রন্থে দেখা যা। তাতে বুঝা যায় রাসূলুল্লাহর (সা) মি‘রাজ উম্মু হানীর ঘর থেকে হয়েছিল এবং তিনি তখন একজন মুসলমান। আর এটা হিজরাতের পূর্বের ঘটনা। তিনি বলেন : রাসূলুল্লাহর (সা) ইসরা’ (মক্কা থেকে বাইতুল মাকদাসে রাত্রকালীন ভ্রমণ) আমার ঘর থেকেই হয়। সে রাতে তিনি ‘ঈশার নামায আদায় করে আমার ঘরে ঘুমান। আমরাও ঘুমিয়ে পড়ি। পজরের অব্যবহিত পূর্বে তিনি আমাদের ঘুম থেকে জাগান। তারপ তিনি বলেন : উম্মু হানী! তুমি দেখেছিলে, গতরাতে আমি এই উপত্যকায় ‘ঈশার নামায আদায় করেছিলাম। তারপর আমি বাইতুল মাকদাসে যাই এবং সেখানে নামায আদায় করি। আর এখন আমি ফজরের নামায তোমাদের সাথে আদায় করলাম, যা তোমরা দেখতে পেলে। তারপর তিনি বাইরে যাবার জন্য উঠে দাঁড়ালেন। আমি তহাঁর চাদরের এক কোনে টেনে ধরলাম। ফলে তাঁর পেটের অংশ বেরিয়ে যায়। তখন তা মিসরীয় কিবতী ভাঁজ করা কাতান বস্ত্রের মত দেখাচ্ছিল। আমি বললাম : হে আল্লাহর নবী! একথা আর কাউকে বলবেন না। এমন কথা তারা বিশ্বাস করবে না এবং তারা আপনাকে কষ্ট দিবে। বললেন : আল্লাহর কসম! একথা আমি তাদেরকে বলবই।\nআমি আমার হাবশী দাসীকে বললাম : তুমি রাসূলুল্লাহর (সা) পিছে পিছে যাও এবং শোন তিনি মানুষকে কি বলেন এবং লোকেরা তাঁকে কি বলে। রাসূলুল্লাহ (সা) বেরিয়ে গেলেন এবং মানুষকে ইরার কথা বললেন। লোকেরা শুনে তো বিস্ময়ে হতবাক! তারা বললো : মুহাম্মাদ! তোমার এ দাবীর সপক্ষে প্রমাণ কি? আমরা তো এমন কথা আর কখনো শুনিনি। বললেন : আমি অমুক উপত্যাকায় অমুক গোত্রের একটি কাফেলার পাশ দিয়ে গিয়েছি। তাদের একটি উট হারিয়ে গিয়েছিল, আমি সে উটের সন্ধান দিয়েছি। আমি তখন শাম অভিমুখী ছিলাম। তারপর আমি “দাজনান” – এ অমুক গোত্রের কাফেলাকে পেয়েছি। আমি যখন তাদের অতিক্রম করি তখন তারা ঘুমিয়ে। তাদের একটি পানির পাত্র কিছু দিয়ে ঢাকা ছিল। আমি পাত্র থেকে পানি পান করে ঢাকনা দিয়ে ঢেকে রেখেছি। আমার এ দাবীর প্রমাণ হলো এখন সেই কাফেলা বায়দা থেকে তান‘ঈমের বাঁকের পথে আছে। যার অগ্রভাগে রয়েছে একটি ধূসর বর্ণের উট। লোকেরা সংগে সংগে তান‘ঈমের দিকে ছুটে গেল এবং তাদেরকে দেখতে পেল। তারা তাদেরকে পাত্রে ঢাকা দেওয়া পানির কথা বললো, তারা তার সত্যতা স্বীকার করলো। আর যে কাফেলার উট হারিয়ে গিয়েছিল তারা মক্কায় ফিরে এলে তাদেরকে জিজ্ঞেস করলে তারাও কথাটি সত্য বলে স্বীকার করলো।[সীরাতু ইবন হিশাম-১/৪০২-৪০৩; ইবন কাছীর, আস-সীরাহ্ আন-নাবাবিয়্যাহ্-১/২৯৫]\nমক্কা বিজয়ের দিন উম্মু হানীকে ইতিহাসের দৃশ্যপটে দেখা যায়। তাঁকে কেন্দ্র করে বেশ কয়েকটি ঘটনার কথা সীরাত ও ইতিহাসের গ্রন্থাবলীতে বর্ণিত হয়েছে। যেমন এদিন তিনি ইসলাম গ্রহণ করেন এবং তাঁর স্বামী মক্কা থেকে পালিয়ে নাজরানের দিকে চলে যান।[আনসাবুল আশরাফ-১/৩৬২] স্ত্রী উম্মু হানীর ইসলাম গ্রহণের খবর শুনে তাঁকে তিরস্কার করে একটি কবিতা তিনি রচরা করেন। কবিতাটির কিছু অংশ সীরাতের বিভিন্ন গ্রন্থে দেখা যায়।[সীরাতু ইবন হিশাম-২/৪২০; উসুদুল গাবা-৫/৬২৮; ইবন দুরাইদ, আল-ইতিকাক-১৫২] নিম্নের চরণগুলোতে মক্কা থেকে পালিয়ে যাবার কারণ স্ত্রীর নিকট ব্যাখ্যা করেছেন ।[আ‘লাম আন-নিসা-৪/১৪] (আরবী********)\n‘তোমার জীবনের শপথ! আমি ভরুতার কারণে ও হত্যার ভয়ে মুহাম্মাদ ও তাঁর সঙ্গীদেরকে পৃষ্ঠপ্রদর্শন করে পালিয়ে আসিনি। তবে আমি নিজের বিষয়ে গভীরভাবে চিন্তা করেছি, তাতে বুঝেছি এ যুদ্ধে আমার তীর ও তরবারি যথেষ্ট নয়। আমি আমার সিদ্ধান্তে অটল থেকেছি। কিন্তু যখন আমার অস্থান সংকীর্ণ হওয়ার ভয় করেছি তখন ফিরে এসেছি যেমন বাঘ তার শাবকের কাছে ফিরে আসে।’\nঅনেকে তাঁর এই ফিরে আসাকে ইসলামের দিকে ফিরে আসা বলেছেন, কিন্তু তা সঠিক নয়। কারণ, তিনি কুফরীর উপর অটল থেকে মৃত্যুবরণ করেন।\nএই মক্কা বিজয়ের দিন তিনি রাসূলুল্লাহর (সা) অবস্থান স্থলে যান এবং তাঁকে গোসল করে চাশতের আট রাক‘আত নামায আদায করতে দেখেন। এ দিন তিনি দু‘জন আত্মীয়কে নিজ গৃহে আশ্রয় দেন এবং সে কথা রাসূলুল্লাহকে (সা) জানালে তিনিও তাদের নিরাপত্তার ঘোষণা দেন। নিম্নে সেই বর্ণনাগুলো তুলে ধরা হলো।\nমক্কা বিজয়ের দিন আল-হারিছ ইবন হিশাম উম্মু হানীর গৃহে আশ্রয় নেয়। এ সময় উম্মু হানীর ভাই ‘আলী (রা) সেখানে যান। তিনি আলীকে (রা) আল-হারিছের বিষয়টি অবহিত করেন। সঙ্গে সঙ্গে ‘আলী (রা) তাকে হত্যার উদ্যেশ্যে তরবারি হাতে তুলে নেন। উম্মু হানী তাঁকে বলেন, ভাই! আমি তাকে নিরাপত্তা দিয়েছি। কিন্তু ‘আলী (রা) তাঁর কথায় কান দিলেন না। তখন উম্মু হানী ঝাঁপিয়ে পড়ে তাঁর দু‘হাত শক্তভাবে মুঠ করে ধরে বলেন, আল্লাহর কসম! তুমি তাকে হত্যা করতে পার না। আমি তাকে আশ্রয় দিয়েছি। ‘আলী (রা) এক পাও এগোতে পারলেন না। তাঁর হাত থেকে নিজেকে মুক্ত করতে চেষ্টা করলেন, কিন্তু সক্ষম হলেন না।\nএ সময় নবী (সা) উপস্থিত হলেন। উম্মু হানী (রা) বললেন ইয়া রাসূলাল্লাহ! আমি অমুককে আশ্রয় দিয়েছি, আর ‘আলী তাঁকে হত্যা করতে চায়। রাসূল (সা) বললেন, তুমি যাকে আশ্রয় দিয়েছো, আমরাও তাকে আশ্রয় দিলাম। তুমি ‘আলীর উপর রাগ করো না। কারণ, ‘আলী রাগ করলে আল্লাহ রাগান্বিত হন। তাকে ছেড়ে দাও। উম্মু হানী আলীকে ছেড়ে দেন। রাসূল (সা) বললেন : একজন নারী তোমাকে পরাভূত করেছ। আলী বললেন : আল্লাহর কসম! ইয়া রাসূলাল্লাহ! আমি মাটি থেকে আমার পা উঠাতেই পারলাম না। রাসূল (সা) হেসে দিলেন।[প্রাগুক্ত-৪/১৫; মুসনাদে আহমাদ-৫/২৪২]\nইবন হিশান তাঁর সীরাতে ঘটনাটি বর্ণনা করেছেন এভাবে : উম্মু হানী বলেছেন, রাসূলুল্লাহ (সা) যখন মক্কার উঁচু ভূমিতে অবতরণ করলেন তখন আমার শ্বশুরের গোত্র বনূ মাখযূমের দুই ব্যক্তি আল-হারিছ ইবন হিশাম ও ‘আবদুল্লাহ ইবন আবী রাবী‘আ পালিয়ে আমার গৃহে আশ্রয় নেয়। এ সময় আমার ভাই ‘আলী এসে উপস্থিত হয় এবং তাদেরকে হত্যা করতে উদ্যত হয়। আমি দরজা বন্ধ করে মক্কার উঁচু ভূমিতে রাসূলুল্লাহর নিকট (সা) ছুটে গেলাম। তিনি আমাকে স্বাগত জানিয়ে বললেন : উম্মু হানী! কি উদ্দেশ্যে এসেছো? আমি তখন ঐ দুই ব্যক্তি ও ‘আলীর বিষয়টি তাঁকে অবহিত করলাম। তিনি বললেন : তুমি যাদেরকে নিরাপত্তা দিয়েছো আমরাও তাদেরকে নিরাপত্তা দিলাম। অতএব সে তাদেরকে হত্যা করবে না।[সীরাতু ইবন হিশাম-২/৪১১; হায়াতুস সাহাবা-১/১৮২; ৩/১৪৫, ১৪৬,]\nউম্মু হানী বলেছেন, আমি মক্কা বিজয়ের দিন রাসূলুল্লাহর (সা) নিকট যাই। দেখলাম তিনি গোসল করছেন এবং ফাতিমা কাপড় দিয়ে তাঁকে আড়াল করে আছেন। আমি সালাম দিলাম। তিনি প্রশ্ন করলেন। কে তুমি? বললাম : আবূ তালিবের মেয়ে উম্মু হানী। বললেন : উম্মু হানী! তোমাকে শুভেচ্ছা ও স্বাগতম! গোসল সেরে তিনি নামাযে দাঁড়ালেন। এককানা মাত্র কাপড় পরে ও গায়ে জড়িয়ে আট রাকা‘আত নামায আদায় করেন। তারপর আমি বললাম : ইয়া রাসূলাল্লাহ! আমার সহোদর ‘আলী এক ব্যক্তিকে হত্যা করতে উদ্যত হয়েছে যাকে আমি আশ্রয় দিয়েছি। বললেন : উম্মু হানী! তুমি যাকে আশ্রয় দিয়েছো আমরাও তাকে আশ্রয় দিলাম। সেটা ছিল চাশতের নামায।[মহীহ বুখারী-৩.৪৩; বাবু সালাতিল ফাজরি ফিস সাফর-৬/১৯৫, ১৯৬; কিতাবুল মাগাযী; বাবু মানযিলিন নাবিয়্যি ইউমাল ফাতহি; সহীহ মুসলিম (৩৩৬) বাবু সালাতিল মাসাফিরীন ওয়া কাসরিহা; বাবু ইসতিহবাবি সালাতিদ দুহা; আল-মুওয়াত্তা-১/১৫২; বাবু সালাতিদ দুহা।]\nহযরত রাসূলে কারীমের (সা) প্রতি ছিল উম্মু হানীর (রা) দারুণ সম্মান ও শ্রদ্ধবোধ। মক্কা বিজয়ের সময়কালে একদিন রাসূল (সা) তাঁর গৃহে যান। উম্মু হানী (রা) তাঁকে শরবত পান করতে দিলে তিনি কিছু পান করে উম্মু হানীর দিকে এগিয়ে দেন। উম্মু হানী সেদিন নফল রোযা রেখেছিল। তিনি রোযা ভেঙ্গে রাসূলুল্লাহর (সা) পানকৃত অবশিষ্ট শরবত পান করেন। রাসূল (সা) তাঁর এভাবে রোযা ভাঙ্গার কারণ জানতে চাইলে জবাব দেন : আমি আপনার মুখ লাগানো শরবত পানের সুযোগ ছেড়ে দিতে পারি না। রাসূল (সা) তাঁকে খুব ভালোবাসতেন। একবার তিনি বলেন : উম্মু হানী, বকরী গ্রহণ কর। এ অত্যন্ত বরকতের জিনিস।[মুসনাদে আহমাদ-৬/৩৪৩]\nউম্মু হানীর (রা) স্বামী হুবায়রা কুফরীর উপর অটল থাকে এবং সেই অবস্থায় মৃত্যুবরণ করে। উম্মু হানী ইসলাম গ্রহণের পর ইসলামের কারণে স্বামী-স্ত্রীর মধ্যে বিচ্ছেদ ঘটে। অতঃপর রাসূল (সা) তাঁকে বিয়ের পয়গাম দেন। জবাবে উম্মু হানী বলেন : আল্লাহর কসম! আমি তো জাহেলী যুগেই আপনাকে ভালোবাসতাম। এখন ইসলামী যুগে তো সে ভালোবাসা আরো গভীর হয়েছে। তবে আমি এখন একজন বিপদগ্রস্ত নারী। আমার অনেকগুলো ছোট ছেলে-মেয়ে আছে। আমার ভয় হয় তারা আপনাকে কষ্ট দেবে। রাসূল (সা) বলেন :বাহনের পিঠে আরোহণকারিনীদের মধ্যে কুরাইশ রমণীরা উত্তম। তারা তাদের শিশুদের প্রতি সর্বাধিক মমতাময়ী এবং স্বামীদের অধিকারের ব্যাপারে অধিক যত্নশীলা।[সীরাতু ইবন হিশাম-২/৪২০; আনসাবুল আশরাফ-১/৪৫৯,]\nঅপর একটি বর্ণনায় একথাও এসেছে, তিনি বলেন : ইয়া রাসূলাল্লাহ! আমার কান এবং চোখ থেকেও আপনি আমার অধিক প্রিয়। স্বামীর অধিকার অনেক বড় জিনিস। স্বামীর দিকে মনোযোগী হলে আমার নিজের এবং আমার সন্তানদের অনেক কিছু ত্যাগ করতে হবে। আর সন্তানদের দিকে মনোযোগ দিলে স্বামীর অধিকার ক্ষুণ্ণ হবে। তাঁর একথা শুনে রাসূল (সা) বলেন : উটের পিঠে আরোহণকারিণীদের মধ্যে সুরাইশ রমণীরা সর্বোত্তম। তারা তাদের শিশু সন্তানদের প্রতি যেমন অধিক মমতাময়ী তেমনি স্বামীর অধিকারের প্রতিও বেশী যত্নশীলা। এরপর রাসূল (সা) বিষয়টি নিয়ে আর উচ্চ-বাচ্চ করেননি।[আল- ‘ইকদ আল-ফারীদ-৬/৮৯; সিয়ারু আ‘লাম আন-নুবালা-২/৩১৪; আনসাব-১/৪৫৯; আ‘লাম আন-নিসা-৪/১৬]\nএকবার উম্মু হানী বর্ণনা করেছেন, ‘আম্মার ইবন ইয়াসির, তাঁর পিতা ইয়াসির, ভাই ‘আবদুল্লাহ দেন। [মুসনাদে আহমাদ-৬/৩৪৩]\nউম্মু হানী বর্ণনা করেছেন, ‘আম্মার ইবন ইয়াসির, তাঁর পিতা ইয়াছির, ভাই আবদুল্লাহ ইবন ইয়াসির এবং মা সুমাইয়্যাকে আল্লাহর রাস্তায় থাকার কারণে শাস্তি দেওয়া হতো। একদিন তাঁদের পাশ দিয়ে রাসূল (সা) যাওয়ার সময় বলেন : ওহে ইয়াসরের পরিবার! তোমরা ধৈর্যধারণ কর। তোমাদের ঠিকানা হল জান্নাত। অতঃপর নির্যাতনে ইয়াসির মৃত্যুবরণ করেন। সুমাইয়্যা আবূ জাহলকে কঠোর ভাষায় গালমন্দ করেন। আবূ জাহল তাঁর যৌনাঙ্গে বর্শাঘাত করলে তিনিও মৃত্যুবরণ করেন। আর ‘আবদুল্লাহকে তীর নিক্ষেপ করলে তিনিও মৃত্যুর কোলে ঢলে পড়েন।[আনসাবুল আশরাফ-১/১৬০]\nএমনিভাবে উম্মু হানী (রা) রাসূলুল্লাহকে (সা) যেমন দেখেছিলেন তার একটি সংক্ষিপ্ত বর্ণনা দিয়েছেন। তিনি বলেছেন, রাসূলুল্লাহর (সা) দাঁতের চেয়ে সুন্দর তাঁদ আর কারো দেখিনি। রাসূলুল্লাহর (সা) পেট দেখে ভাজ করা কাগজের কথা মনে হতো। মক্কা বিজয়ের দিন রাসূলুল্লাহর (সা) মাথার কেশ চারটি গুচ্ছে ভাগ করা দেখেছি।[প্রাগুক্ত-১/৩৯৩] হযরত রাসূলে কারীমের (সা) ইনতিকালের পর প্রথম খলীফা আবূ বকরের (রা) নিকট নবী দুহিতা হযরত ফাতিমার পিতার উত্তরাধিকার দাবীর বিষয়টিও উম্মু হানী (রা) বর্ণনা করেছেন।[প্রাগুক্ত-১/৩৯৩]\nহযরত উম্মু হানী (রা) রাসূলুল্লহর (সা) ৪৬ (ছেচল্লিশটি ) হাদীছ বর্ণনা করেছেন যা হাদীছের বিভিন্ন গ্রন্থে সংকলিত রয়েছে।[বুখারী-৬/১৯৫, ১৯৬ : বুবু আমান আন-নিসা ওয়া জাওযারিহিন্না; মুসলিম (৩৩৬) বাবু ইসতিহবাব সালাতিদ দুহা] তাঁর সূত্রে যে সকল রাবী হাদীছ বর্ণনা করেছেন তাঁদের মধ্যে বিশেষ কয়েকজন হলেন : জা‘দা, ইয়াহইয়া, হারূর, আবূ মূররা, আবূ সালিহ, আবদুল্লাহ ইবন ‘আয়্যাশ, আবদুল্লাহ ইবন আল হারিছ ইবন নাওফাল, ‘আবদুর রহমান ইবন আবী লায়লা, শা‘বী, ‘আতা, কুরাইব, মুজাহিদ, ‘উরওয়া ইবন আয-যবায়র, মুহাম্মাদ ইবন ‘উকবা প্রমুখ।[সিয়ারু আ‘লাম আন-নুবালা-২/৩১২; আ’লাম আন-নিসা-৪/১৬]\nহযরত উম্মু হানীর (রা) মৃত্যুসন সঠিকভাবে জানা যায় না। তবে “আল-ইসাবা ফী তাময়ীয আস-সাহাবা” গ্রন্থের বর্ণনায় জানা যায়, তিনি ‘আলীর (রা) মৃত্যুর পরও জীবিত ছিলেন।[সিয়ারু আ‘লাম আন-নুবালা-২/৩১৩] তাঁর কয়েকজন সন্তানের নাম হলো: ‘আমর, হানী, ইউসুফ ও জা‘দা। তাঁরা সকলে হযরত ‘আলীর (রা) ভাগ্নে। জা‘দাকে হযরত ‘আলী (রা) খুরাসানের ওয়ালী নিয়োগ করেছিলেন। [প্রাগুক্ত-২/৩১২,৩১৩; সাহাবিয়াত-২২৯]\nহযরত উম্মু হানীর (রা) জন্য বিশেষ মর্যাদার বিষয় এই যে, হযরত রাসূলে কারীম (সা) তাঁর নিকট খাবার চেয়ে খেয়েছেন এবং প্রশংসা করেছেন। একদিন রাসূল (সা) উম্মু হানীকে বললেন : তোমার নিকট খাবার কোন কিছু আছে কি?\nউম্মু হানী : কিছু শুকনো রুটির টুকরো ছাড়া আর কিছু নেই। আমি তা আপনার সামনে দিতে লজ্জা পাচ্ছি।\nরাসূল (সা) বললেন : সেগুলোই নিয়ে এসো।\nউম্মু হানী হাজির বরলেন। রাসূল (সা) সেগুলো টুকরো টুকরো করে লবন-পানি মিশালেন। তারপর বললেন : কিছু তরকারি আছে? উম্মু হানী বললেন : ইয়া রাসূলাল্লাহ! কিছু সিরকা ছাড়া আমার কাছে আর কিছু নেই। রাসূল (সা) সিরকা আনতে বললেন। তিনি রুটির টুকরোগুলোতে সিরকা মিশিয়ে আহার করলেন। তারপর আল্লাহর হামদ জ্ঞাপন করে বললেন :সিরকা অতি উত্তম তরকারি। উম্মু হানী! যে গৃহে সিরকা থাকে সে গৃহ অভাবী হয় না।[আস-সীরাতুল হালাবিয়্যাহ-৩/৪২; নিসা’ মিন ‘আসর আন-নুবুওয়াহ্-৩৯৮]


প্রেমের জন্য ২৪০০ কি.মি পাড়ি দিয়ে একী দেখলেন প্রেমিক! – দৈনিক সমুদ্রকন্ঠ\nকথায় আছে, দূরত্ব বেশি হলেই নাকি ভালোবাসার সম্পর্ক সবচেয়ে মিষ্টি হয়। আর এই সম্পর্ক নাকি আরও প্রগাঢ় হয়, যখন এটা চারজনকে জড়িত করে। আর তা হলো- প্রেমিক যুগল এবং তাদের পার্শ্ব প্রেমীরা।\nতবে সম্প্রতি প্রেমের সম্পর্কের মধ্যে দীর্ঘ দূরত্বটা মিষ্টির পরিবর্তে তিক্ততায় রূপান্তরিত হয়েছে। ভাল্লুকের ছদ্মবেশ ধারণ করে প্রেমিকাকে চমকে দেওয়ার জন্য ২৪০০ কিলোমিটার পাড়ি দেন ওই প্রেমিক। কিন্তু গন্তব্যে এসে দেখলেন প্রেমিকা অন্যের বাহুবন্ধনে! সম্প্রতি এমনই এক ঘটনা ঘটে চীনে।\nপরে এই ঘটনার কয়েকটি ছবি টুইটারে শেয়ার করেন অজ্ঞাত এক ব্যক্তি। ছবিগুলো শেয়ার করার পরপরই তা ভাইরাল হয়ে যায়। খবর পিনাক্স অনলাইনের।\nখবরে বলা হয়, ভাল্লুকের ছদ্মবেশধারী প্রেমিক বহুদিন ধরেই অনেক দূর থেকে সম্পর্ক রাখছিলেন তার প্রেমিকার সঙ্গে। এরই মাঝে একদিন তিনি প্রেমিকাকে চমকে দেওয়ার সিদ্ধান্ত নেন, আর সেজন্য পাড়ি দেন ২৪০০ কিলোমিটার পথ! কিন্তু এই পথ পাড়ি দিয়ে গিয়ে যা দেখলেন, তাতে হৃদয় ভেঙে মুষড়ে পড়েন তিনি।\nনিজের প্রেমিকাকে অন্যপুরুষের বাহুডোরে দেখতে পান তিনি। যা দেখে রীতিমত বাকরুদ্ধ হয়ে পড়েন ওই প্রেমিক। মাথা থেকে ভাল্লুকের মুখোশটি সরিয়ে প্রতারক প্রেমিকা ও তার অপর প্রেমিকের দিকে তাকিয়ে থাকেন নির্বাক হয়ে।\nএসময় তাদের দিকে কেউ একজন তাকিয়ে আছে বুঝতে পেরে মাথা ঘুরিয়ে দেখেন তার প্রেমিকা। তাকিয়েই দেখতে পান- টেডি বিয়ারের ছদ্মবেশে নির্বাক দাঁড়িয়ে আছে তার প্রেমিক। কিন্তু প্রেমিক ছেলেটি তার সঙ্গে কোনও কথা না বলেই চলে যেতে উদ্যত হন এবং কান্না লুকানোর জন্য ভাল্লুকের মুখোশটি ফের মাথায় পরে নেন।\n← কক্সবাজার শহরে টমটমে পৌরসভার নকল নাম্বার লাগিয়ে ভয়াবহ প্রতারণা!\nমহিলার পেট থেকে বেরল ২ কেজির গয়না! →


দমিত্রি মেদভেদেভ ফেডারেল কর সংস্থা ও অভিশংসক দপ্তরের কাছে দাবি করেছেন আমলাদের আয় সংক্রান্ত ঘোষণার সত্যতা পরীক্ষা করতে - খবর - রাজনীতি - রেডিও রাশিয়া\n13 জানুয়ারী 2011, 16:17 0\nরাশিয়ার রাষ্ট্রপতি দমিত্রি মেদভেদেভ ফেডারেল কর সংস্থা ও অভিশংসক দপ্তরের কাছে দাবি করেছেন তিন মাসের মধ্যে আমলাদের আয় সংক্রান্ত ঘোষণা পরীক্ষা করতে. দুর্নীতির বিরোধ সংক্রান্ত পরিষদের বৈঠকে বক্তৃতা দিয়ে তিনি জোর দিয়ে বলেন যে, তিনি বেঠিক তথ্য দেওয়ার জন্য দায়িত্ব বিষয়ক প্রস্তাবেরও অপেক্ষায় রয়েছেন. মেদভেদেভ মস্কোর পরিস্থিতির প্রতি বিশেষ মনোযোগ দেওয়ার অনুরোধ করেছেন, “যেখানে অনেক বেসি আমলা আছে”. তিনি মনে করেন যে, দুর্নীতির বিরুদ্ধে সংগ্রামের ক্ষেত্রে তদন্ত কমিটির অধিকার বাড়ানো উচিত. তবে তথ্যের সত্যতা শুধু রাষ্ট্রীয় সংস্থাগুলিরই পরীক্ষা করা উচিত নয়. সামাজিক সংস্থার তরফ থেকেও নিয়ন্ত্রণ প্রয়োজন. সেই সঙ্গে গুরুত্বপূর্ণ ব্যাপার হল একে “ডাইনী শিকারে” পরিণত হতে না দেওয়া এবং রাজনৈতিক বদলা নেওয়ার জন্য ব্যবহার না করা.\nঘটনা প্রসঙ্গ, দুর্নীতি, রাজনীতি


প্রকাশ : ০৭ অক্টোবর ২০২১, ১৬:৪১\nশাহ্জালাল ইসলামী ব্যাংক লিমিটেড-এর নির্বাহী কমিটির ৮১৪ তম সভা সম্প্রতি ব্যাংকের কর্পোরেট প্রধান কার্যালয়ের পর্ষদ সভাকক্ষে অনুষ্ঠিত হয়।\nব্যাংকের কিছু সংখ্যক পরিচালক ও কমিটির সদস্য উক্ত সভায় ডিজিটাল প্লাটফর্মে (ভিডিও কনফারেন্স এর মাধ্যমে) অংশগ্রহণ করেন। সভায় সভাপতিত্ব করেন ব্যাংকের নির্বাহী কমিটির ভাইস-চেয়ারম্যান ফকির আখতারুজ্জামান। সভায় বিভিন্ন খাতে অর্থায়ন এবং ব্যাংকিং সম্পর্কিত বিষয়াবলী নিয়ে আলোচনা করা হয়।\nসভায় অন্যান্যদের মধ্যে কমিটির চেয়ারম্যান ড. আনোয়ার হোসেন খান, পরিচালক ও কমিটির সদস্যবৃন্দ মহিউদ্দিন আহমেদ, খন্দকার শাকিব আহমেদ, আক্কাচ উদ্দিন মোল্লা, ইঞ্জিনিয়ার মো. তৌহিদুর রহমান ও মোহাম্মদ ইউনুছ, বিশেষ আমন্ত্রিত অতিথি হিসেবে ব্যাংকের পরিচালক পর্ষদের চেয়ারম্যান মো. সানাউল্লাহ সাহিদ এবং ব্যবস্থাপনা পরিচালক ও সিইও এম. শহীদুল ইসলাম ও কোম্পানি সচিব উপস্থিত ছিলেন।


ইলিশ সম্পদ উন্নয়নে যুক্ত হচ্ছে গবেষণা জাহাজ\nদেশে ইলিশ মাছ গবেষণায় যুক্ত হচ্ছে নতুন জাহাজ। মঙ্গলবার (৪ জানুয়ারি) খুলনা শিপইয়ার্ডে জাহাজটির উদ্বোধন করবেন মৎস্য ও প্রাণিসম্পদ মন্ত্রী শ ম রেজাউল করিম।\nসংশ্লিষ্টরা বলছেন, দেশের বিভিন্ন নদ-নদী ও মোহনা অঞ্চলে গবেষণার জন্য বাংলাদেশ মৎস্য গবেষণা ইনস্টিটিউটে আধুনিক কোনো গবেষণা জাহাজ ছিল না। ইনস্টিটিউটের ইলিশ গবেষণা জোরদারকরণ প্রকল্পের আওতায় খুলনা শিপইয়ার্ড জাহাজটি নির্মাণ করা হয়।\nজাহাজটির নাম ‘এম.ভি.বিএফআরআই গবেষণা তরী’। এতে রয়েছে ফিশ ফাইন্ডার, ইকো-সাউন্ডার, নেভিগেশন এবং অত্যাধুনিক টেলি-যোগাযোগ ব্যবস্থা, অগ্নি নির্বাপক সরঞ্জামাদি, ইলিশ গবেষণা ল্যাবরেটরি, নেটিং সিস্টেম, পোর্টেবল মিনি হ্যাচারিসহ অন্যান্য আধুনিক প্রযুক্তি।\nজাহাজটির দৈর্ঘ্য ৮৬ ফুট এবং প্রস্থ ১৯ দশমিক ৬৮ ফুট। এরই মধ্যে ইনস্টিটিউটের ১০ জন কর্মকর্তা-কর্মচারীকে জাহাজ পরিচালনায় ১৪ দিনের ট্রেনিং দেওয়া হয়েছে।\nজাহাজটির উদ্বোধন অনুষ্ঠানে বিশেষ অতিথি হিসেবে উপস্থিত থাকবেন খুলনা সিটি করপোরেশনের মেয়র তালুকদার আব্দুল খালেক, মৎস্য ও প্রাণিসম্পদ মন্ত্রণালয়ের সচিব ড. মুহাম্মদ ইয়ামিন চৌধুরী। আর অতিথি হিসেবে থাকবেন বাংলাদেশ মৎস্য গবেষণা ইনস্টিটিউটের মহাপরিচালক ড. ইয়াহিয়া মাহমুদ।\nমৎস্য কর্মকর্তারা বলছেন, দেশের মোট উৎপাদিত মাছের ১২ দশমিক ২২ শতাংশ আসে শুধু ইলিশ থেকে। দেশজ জিডিপিতে ইলিশের অবদান ১ শতাংশের বেশি। বিশ্বের মোট উৎপাদিত ইলিশের প্রায় ৮০ শতাংশ বাংলাদেশের নদ-নদী, মোহনা ও সাগর থেকে আহরিত হয়। ইলিশ উৎপাদনকারী ১১টি দেশের মধ্যে বাংলাদেশ শীর্ষে রয়েছে।\nইলিশ গবেষণা জোরদারকরণ প্রকল্পের কর্মকর্তারা বলছেন, জলজ পরিবেশসহ জলবায়ুগত উপাদানের ওপর ইলিশ মাছের উৎপাদন নির্ভরশীল। প্রাকৃতিক ও মানুষের সৃষ্ট নানা কারণে এ বিষয়সমূহ প্রতিনিয়ত প্রভাবিত ও পরিবর্তিত হচ্ছে। পরিবেশ ও আবাসস্থলের পরিবর্তনের কারণে ইলিশের প্রাচুর্য ও জীবন বৃত্তান্তেও পরিবর্তন ঘটেছে। ফলে দেশে ইলিশের উৎপাদনে এক ধরনের সংকট সৃষ্টির আশঙ্কা তৈরি হচ্ছে। তাই এ সম্পদের সহনশীল উৎপাদন বজায় রাখা ও সুষ্ঠু ব্যবস্থাপনা কৌশলের মাধ্যমে উৎপাদন বৃদ্ধির জন্য ধারাবাহিকভাবে দীর্ঘমেয়াদী গবেষণার প্রয়োজন। ইলিশের প্রজনন-জাটকার বিচরণক্ষেত্র এবং ইলিশের অভিপ্রয়াণ পথের কী পরিবর্তন হচ্ছে এসব বিষয়েও গবেষণা করা অপরিহার্য। ইলিশ গবেষণা জোরদারকরণ প্রকল্পের পরিচালক মো. আবুল বাশার বেঙ্গল প্রেস’কেকে জানান, জাহাজটির সাহায্যে দেশের প্রায় সবকয়টি নদ-নদী এবং সাগর উপকূলে ইলিশ বিষয়ক গবেষণা পরিচালনা করা সম্ভব হবে। গবেষণালবদ্ধ ফলাফল ইলিশের সহনশীল উৎপাদনে ভূমিকা রাখবে। ইলিশ গবেষণায় জাহাজটি বাংলাদেশ মৎস্য গবেষণা ইনস্টিটিউটের সার্বিক সক্ষমতা বৃদ্ধির পাশাপাশি দেশের অর্থনৈতিক সমৃদ্ধিকে আরও প্রসারিত করবে।\nএ বিষয়ে মৎস্য ও প্রাণিসম্পদ মন্ত্রী জাগো প্রেস’কেকে বলেন, প্রধানমন্ত্রী শেখ হাসিনার নেতৃত্বাধীন সরকারের সময়োপযোগী ও ফলপ্রসূ পদক্ষেপের কারণে ইলিশের উৎপাদন উল্লেখযোগ্য হারে বেড়েছে। অথচ এক সময় কমে গিয়েছিল ইলিশ আহরণ। পরবর্তীতে মৎস্য ও প্রাণিসম্পদ মন্ত্রণালয়ের উদ্যোগে ইলিশ সম্পদের টেকসই উন্নয়নের লক্ষ্যে গবেষণালব্ধ ফলাফলের ওপর ভিত্তি করে সরকার ইলিশের অভয়াশ্রম সৃষ্টি ও অভয়াশ্রমে জাটকা ধরা বন্ধ, প্রজনন মৌসুমে ২২ দিন ইলিশ আহরণ, পরিবহন, বিপণন, মজুত, ক্রয়-বিক্রয় নিষিদ্ধকরণ, নভেম্বর থেকে জুন ৮ মাস জাটকা ধরা বন্ধ, সমুদ্রে ৬৫ দিন মাছ ধরা বন্ধসহ নানা কর্মসূচি বাস্তবায়ন করে। পাশাপাশি মৎস্যজীবীদের ভিজিএফ খাদ্য সহায়তা প্রদান ও বিকল্প কর্মসংস্থানের ব্যবস্থা গ্রহণ করে। এসব কার্যক্রমের ফলে ইলিশ আহরণের পরিমাণ ২০০৮-৯ অর্থবছরে ২ দশমিক ৯৯ লাখ মেট্রিক টন থেকে বেড়ে ২০২০-২১ অর্থবছরে ৫ দশমিক ৬৫ লাখ মেট্রিক টনে উন্নীত হয়।\nতিনি আরও বলেন, দেশের বিভিন্ন নদ-নদী ও মোহনা অঞ্চলে গবেষণা পরিচালনার জন্য বাংলাদেশ মৎস্য গবেষণা ইনস্টিটিউটে আধুনিক কোনো উন্নতমানের গবেষণা জাহাজ ছিল না। এখন এ জাহাজ দিয়ে দেশের বড় বড় সবকটি নদ-নদী এবং সাগর উপকূলে ইলিশ নিয়ে গবেষণা করা সম্ভব হবে।


এচিডনা (টাচিগ্লোসাস অ্যাকুলেটাস) | অবিশ্বাস্য তথ্য | একলস - প্রাণী\nএচিডনা বৈজ্ঞানিক শ্রেণিবদ্ধতা\nএকিদনা সংরক্ষণের অবস্থা:\nদীর্ঘ স্নুট এবং স্পাইক এবং বাঁকানো নখক\nশীতল এবং শুকনো বন\nমানব, agগল, ডিঙ্গোস\nস্পাইনি অ্যান্টিটার নামেও পরিচিত!\nএচিডনা শারীরিক বৈশিষ্ট্য\n15 - 40 বছর\n4 কেজি -7কেজি (9 এলবিএস - 15 এলবিএস)\n35 সেমি - 52 সেমি (14 ইঞ্চি - 20 ইন)\n'ডিম দেয় এমন দুটি স্তন্যপায়ী প্রাণীর মধ্যে একটি!'\nইচিডনাস, যাকে আগে স্পাইনি বা স্পাইকি অ্যান্টিয়েটার বলা হত, ডিম দেওয়া দুটি স্তন্যপায়ী প্রাণীর মধ্যে একটি! অন্যটি প্লাটিপাস। মজার বিষয়, দুটি প্রাণীই অস্ট্রেলিয়ায় পাওয়া যায়। ইচিডনাস নিউ গিনিতেও পাওয়া যায়। অন্য প্রতিটি স্তন্যপায়ী প্রাণ বাঁচার জন্ম দেয়। অন্যান্য স্তন্যপায়ী প্রাণীর মতো, এচিডনাও তার বাচ্চাকে দুধ খাওয়ায়, গরম রক্তযুক্ত এবং পশম থাকে।\n5 অবিশ্বাস্য এছিডনা তথ্য\nএচিডনার এক প্রজাতির (জাগলোসাস অ্যাটেনবরো) স্যার ডেভিড অ্যাটেনবোরোর সম্মানে নামকরণ করা হয়েছে!\nএচিডনা পৃথিবীর সবচেয়ে প্রাচীন জীবন্ত স্তন্যপায়ী প্রাণীর সাথে বিবর্তন যা ডাইনোসরদের যুগে চলে আসে!\nএচিডনা আজ জীবন্ত এক অতি জিনগতভাবে অনন্য প্রাণী, অন্যান্য বৈশিষ্ট্যগুলিতে খুব কমই দেখা যায় এমন বৈশিষ্ট্য রয়েছে।\nএচিডনাতে আজ পৃথিবীতে যে কোনও স্তন্যপায়ী প্রাণীর দেহের তাপমাত্রা সর্বনিম্ন\nইচিডনাস হ'ল চারটি জলজ প্রজাতির মধ্যে একটি যা খাদ্য সনাক্ত করতে বৈদ্যুতিন ধারণ ব্যবহার করে। অন্যগুলি হলেন প্লাটিপাস, তেলাপোকা এবং মৌমাছি।\nএচিডনার চার প্রজাতি। তাদের বৈজ্ঞানিক নামগুলি হ'ল:\nজাগ্লোসাস ইচিডনাগুলি নিউ গিনির স্থানীয় এবং টেচিগ্লোসাস ইচিডনা স্থানীয়ভাবে অস্ট্রেলিয়ায় জন্মগ্রহণ করে। তাদের নামের অর্থ হিসাবে:\nগ্রীক ভাষায় জাগলোসাসের অর্থ 'জিহ্বার মাধ্যমে'। এটি সাইক্লোপস দীর্ঘ-বীচড ইচিডনা নামেও পরিচিত কারণ এটি নিউ গিনির সাইক্লোপস পর্বতমালা থেকে।\nজাগ্লোসাস ব্রুইজনির নাম ডাচ প্রকৃতিবিদ অ্যান্টোনি অগাস্টাস ব্রুইজন এবং জাগ্লোসাস বার্টোনি নামে ছিল, পূর্ব দীর্ঘ-বীচা এচিডনা সম্ভবত প্রকৃতিবিদ বেনজমিন স্মিথ বার্টনের নামে নামকরণ করা হয়েছিল। জাগ্লোসাস অ্যাটেনবরোয়ের নামকরণ করা হয়েছে বিশিষ্ট ইংরেজ প্রকৃতিবিদ স্যার ডেভিড অ্যাটেনবোরোর নামে।\nটাচিগ্লোসাস গ্রীক থেকে এসেছে 'দ্রুত' এবং 'জিহ্বা' এর জন্য। অ্যাকিউলেটাস অর্থ 'মেরুদণ্ড'।\nচেহারা এবং আচরণ\nইচিডনার শক্তিশালী দেহ এবং চঞ্চল রয়েছে যার মাধ্যমে তারা একটি আঠালো জিহ্বা বের করে দেয় যা পিঁপড়া, কেঁচো বা দম্পতিকে গুঁজে দিতে পারে। তারা খুব একটা আর্দভার্ক বা হেজহোগের মতো একটি বলের মধ্যে ঘূর্ণায়মান হয়ে তাদের রক্ষা করে এবং তাদের মেরুদণ্ড উপস্থাপন করে। এচিডনা স্পাইনগুলি মানব নখের মতো কেরাটিন দিয়ে তৈরি। তাদের আকার এবং উন্নত সেরিব্রাল কর্টিসগুলির জন্য তাদের আশ্চর্যজনকভাবে বড় মস্তিষ্ক রয়েছে।\nপূর্ব লম্বা-বিকেড ইচিডনা, জাগ্লোসাস বার্টোনি, তার কাজিনের থেকে আলাদা যে এটির সামনের পায়ে পাঁচটি পা এবং পিছনের পাতে চারটি নখ রয়েছে। এটি 11 থেকে 22 পাউন্ডের মধ্যে ওজনের হতে পারে এবং তিন থেকে তিন ফুট লম্বা হয়। এটি এর পিছনের পায়ে প্লাটিপাসের মতো স্পর্শ পেয়েছে। পুরুষ এবং মহিলা উভয়ই স্পার্সের সাথে জন্মগ্রহণ করে এবং তারা পুরুষ প্লাটিপাসের স্পর্শগুলির বিপরীতে এগুলি বিষাক্ত নয়। মহিলা তার spers হারাতে, কিন্তু পুরুষদের তাদের রাখে। মহিলা পূর্ব লং-বিকেড এচিডনাগুলি পুরুষদের চেয়েও বড়।\nজাগলোসাস বারটোনি এর চারটি উপ-প্রজাতি রয়েছে। এরা হলেন জাগ্লোসাস বার্টোনি বার্টোনি, জাগ্লোসাস বার্টোনি ক্লুনিয়াস এবং জাগ্লোসাস বার্টোনি স্মেঙ্কি যার উভয় পায়েই পাঁচটি নখ এবং জাগ্লোসাস বার্টোনি ডায়মন্ডি যা প্রজাতির বৃহত্তম সদস্য।\nজাগ্লোসাস ব্রুইজনি, বা পশ্চিমে দীর্ঘ-বীচড ইচিডনা ডিম পাড়ার সমস্ত স্তন্যপায়ী প্রাণীর মধ্যে বৃহত্তম। এটি 36 পাউন্ড পর্যন্ত ওজন করতে পারে এবং মেরুদণ্ডের সাথে দীর্ঘ পশম রয়েছে। এর পায়ে তিনটি নখ এবং একটি ছোট লেজ রয়েছে। স্নুটটি নীচে নেমে আসে এবং প্রাণীর মাথার বেশিরভাগ দৈর্ঘ্য তৈরি করে। এটিতে দাঁত নেই তবে এর জিহ্বায় দাঁতগুলির মতো প্রক্ষেপণ রয়েছে। জাগ্লোসাস ব্রুইজনির সদস্য যে পাখির সংখ্যা ব্যক্তির উপর নির্ভর করে বলে মনে হচ্ছে। কারও পাঁচটি পায়ে মাঝের তিনটি অঙ্কের পাখি রয়েছে আবার কারও পাঁচটি নখর রয়েছে। কেবল পুরুষদেরই বীর্যপাত হয়।\nস্যার ডেভিডের দীর্ঘ-বীচড ইচিডনা বা জাগলোসাস অ্যাটেনবরোই জাগলোসাস এচিডনাসের মধ্যে সবচেয়ে ছোট। এর ওজন 11 থেকে 22 পাউন্ডের মধ্যে। এক্ষেত্রে পুরুষটি নারীর চেয়ে বড় এবং কেবল তার পায়ে স্পারস থাকে। এটিতে ঘন, সূক্ষ্ম পশম এবং কেবল কয়েকটি সাদা স্পাইন রয়েছে। এর বাহ্যিক যৌনাঙ্গে অভাব এটিকে এবং অন্যান্য ইচিডনকে মনোোট্রেমাতার ক্রম নাম দেয়। এর অর্থ হ'ল প্রাণীটি ক্লোয়াকা নামক এক উদ্বোধনের মাধ্যমে ডিম ছাড়ায়, সাথী করে এবং ডিম দেয় la মহিলারাও পাউচ বিকাশ করে।\nজাগ্লোসাস অ্যাটেনবরোজি নিশাচর এবং অন্য ইচিডনাসের মতো ঝাঁকুনির ঝাঁকুনির মতো বলের মধ্যে পড়ে যায়। এর স্নুটটি অন্যান্য প্রজাতির চেয়ে প্রায় ২.৮ ইঞ্চি লম্বা এবং কিছুটা স্ট্রেইট।\nট্যাচিগ্লোসাস অ্যাকিউলেটাস হ'ল সংক্ষিপ্ত-বিকেড ইচিডনা, যার গতিবেগ দ্বারা তার জিহ্বা তার শিকারকে ধরেছে তার কারণেই এটির নামকরণ করা হয়েছে। অন্যান্য ইকিডনার মতো এটিও দাঁতবিহীন এবং বাহ্যিক কানও নেই। এর ওজন4থেকে 15 পাউন্ডের মধ্যে হয় এবং 12 থেকে 18 ইঞ্চি লম্বা হয়। পশুর মুখের পিছনে শক্ত প্যাডগুলি পাওয়া যায় এবং পুরুষদের পেছনের পাতে স্পর্শ থাকে। এই ইচিডনার শক্তিশালী সামনের পা এবং নখের মতো অনেকগুলি নখ রয়েছে। এটি এটি দ্রুত মাটিতে প্রবেশ করতে দেয়। এটি ভূগর্ভস্থ জীবনযাপনের সাথে অভিযোজিত কারণ এটি কম অক্সিজেন এবং উচ্চ কার্বন ডাই অক্সাইডযুক্ত পরিবেশ সহ্য করতে পারে। এটি ঘামতে পারে না, তাই এটি দিনের উষ্ণতম অংশে এটির orrowণে থাকে।\nসংক্ষিপ্ত-বীচড এচিডনা শীতকালে হাইবারনেটে বা টর্পুরে যায়।\nজাগ্লোসাস ইচিডনাসের বিপরীতে, শর্ট-বিকেড ইচিডনা প্রচুর পরিমাণে এবং প্রায় সমস্ত অস্ট্রেলিয়ান আবাসস্থল এবং নিউ গিনির পূর্ব অংশে এটি পাওয়া যায়।\nইচিডনা মাঝারি তাপমাত্রা পছন্দ করে এবং সুরঙ্গ, পতিত লগস, গুহা বা এমনকি ভূগর্ভস্থ বুড়ো হওয়া ছায়াযুক্ত অঞ্চলে তাপ থেকে বাঁচতে পাওয়া যায়। জাগ্লোসাস ইচিডনরা পাহাড়ে বা আল্পাইন মৃগগুলিতে উঁচু বনগুলিতে বাস করে এবং উপকূল এড়ানোর ঝোঁক থাকে। এগুলি নিউ গিনি এবং অস্ট্রেলিয়ায় পাওয়া যায়।\nদীর্ঘ-বীচযুক্ত ইচিডনাগুলি কৃমি এবং কীটপতঙ্গের লার্ভা খায়, যখন সংক্ষিপ্ত-বীচড ইচিডনাস বেশিরভাগ পিঁপড় এবং দমকা খায়। এন্টিটারগুলির মতো, ইচিডনারা এই ছোট শিকারটিকে শক্ত জায়গায় পৌঁছানোর জন্য তাদের বিশেষভাবে অভিযোজিত স্নোলেট এবং জিহ্বা ব্যবহার করে। এচিডনাস তাদের খাদ্য সনাক্ত করার জন্য একটি বৈদ্যুতিন সংযোজক সিস্টেমও ব্যবহার করে। তাদের স্নায়ুতে 400-2,000 রিসেপ্টর রয়েছে, তারা তাদেরকে ভূমধ্যসাগরীয় চলাচলের ক্ষেত্রে অবিশ্বাস্যরকম সংবেদনশীল করে তোলে এবং সহজেই শিকারটিকে সনাক্ত করতে সক্ষম হয়। জলীয় বা উভচর প্রাণীদের মধ্যে এই অভিযোজনটি সাধারণ হলেও, এই অভিযোজন সহ একিডনাস চারটি জলজ প্রজাতির মধ্যে একটি। অন্যগুলি হলেন প্লাটিপাস, মৌমাছি এবং তেলাপোকা।\nঅন্যান্য অবিশ্বাস্য এচিডনা অভিযোজন\nঅসাধারণভাবে, এচিডনা কেবলমাত্র সরীসৃপের মতো ডিম দেয় না, তাদের ক্যাঙ্গারুর মতো থলি থাকে, কর্কুপিনের মতো প্রতিরক্ষামূলক স্পাইক (যদিও কর্কুপাইনের মতো ফাঁপা নয়) এবং খাবারের কাছে পৌঁছানোর জন্য শক্ত আহরণের জন্য একটি স্পিচ জিহ্বা থাকে। যে কোনও স্তন্যপায়ী শরীরের সর্বনিম্ন তাপমাত্রা এবং একটি ধীর বিপাকীয় এচিডনাস বন্দী অবস্থায় 50 বছর পর্যন্ত বেঁচে থাকতে পারে।\nশিকারী এবং হুমকি\nএকিডনাসের সবচেয়ে বড় হুমকি হ'ল শিকার। আদিবাসী অস্ট্রেলিয়ানরা এই ছোট প্রাণীটিকে একটি খাবারের স্বাদ হিসাবে বিবেচনা করে। সংক্ষিপ্ত-বীচড ইচিডনার সংরক্ষণের অবস্থা সর্বনিম্ন উদ্বেগের পরেও, অন্য এচিডনগুলি দুর্বল বা সমালোচিতভাবে বিপন্ন। প্রকৃতপক্ষে, একটি প্রজাতি এমনকি বিলুপ্ত হতে পারে।\nজাগ্লোসাস ব্রুইজনি তার আবাস এবং শিকারের ক্ষতির জন্য সমালোচনামূলকভাবে বিপন্ন হয়ে পড়েছে। পাপুয়ার লোকেরা, যেখানে এটি বাস করে, এটিকে একটি স্বাদ হিসাবে বিবেচনা করে। তবে বিশেষ পরিস্থিতিতে এটি সংরক্ষণ নিষিদ্ধ করা হয়েছে।\nপূর্ব লম্বা-বীচড ইচিডনার সংরক্ষণের অবস্থানটি লোকসত্তা এবং পশুর কুকুর উভয়েরই আবাস হ্রাস এবং শিকারের কারণে ক্ষতিগ্রস্থ। তবে এর অবস্থান সমালোচনামূলকভাবে বিপন্ন থেকে উন্নত হয়েছে।\nটেঁচা পোকার মতো পরজীবী দ্বারাও ইচিডনাসকে বিপদে ফেলে দেওয়া হয়, যা তারা সংক্রামিত প্রাণীদের দ্বারা ব্যবহৃত জল পান করে পান।\nইচিডনাস নির্জন এবং কেবল সঙ্গীর জন্য একত্রিত হন। তাদের সঙ্গম করার পরে, মহিলাগুলি একচেটিয়াভাবে বাচ্চাদের বড় করে তোলে। Zaglossus echidnas এর সঠিক সঙ্গমের অভ্যাসটি বেশিরভাগ মানুষই জানেন না কারণ এগুলি খুব দুর্লভ এবং তাদের মেরুদণ্ডের কারণে তাদের উপর ট্র্যাকিং ডিভাইস স্থাপন করাও কঠিন। জীববিজ্ঞানীরা ধরে নিয়েছেন যে এই ইচিডনাস তাদের চাচাত ভাই ট্যাচিগ্লোসাস অ্যাকিউলেটাসের মতো অনেকটা সঙ্গী করে এবং পুনরুত্পাদন করে।\nবন্দি শর্ট-বিকেড এচিডনাগুলি যখন পাঁচ থেকে 12 বছরের মধ্যে থাকে তখন তারা যৌন পরিপক্কতায় পৌঁছে যায় এবং মহিলারা প্রতি বছর থেকে প্রতি ছয় বছর পর্যন্ত ডিম দেয়। পুরুষ এবং মহিলা একিডনাসের কোনও বিশেষ নাম নেই, সম্ভবত যেহেতু লোকেরা কোন লিঙ্গটি তা আবিষ্কার করতে এত দীর্ঘ সময় নিয়েছিল।\nসঙ্গম মরসুমে, যা জুন থেকে আগস্টের মধ্যে হয়, তার পরে মহিলা এক বা একদল পুরুষ হয়। পুরুষরা একক ফাইলে অনুসরণ করে যাকে বলা হয় 'এচিডনা ট্রেন'। এটি কয়েক দিন বা সপ্তাহ ধরে চলতে পারে তবে প্রতি মরসুমে মহিলা কেবলমাত্র সঙ্গী হয় এবং কেবল একজন পুরুষের সাথে থাকে।\nমহিলা প্রায় 23 দিন ধরে গর্ভবতী হন এবং সেই সময়ে তিনি একটি নার্সারি বুড়ো তৈরি করেন। সে তার থলিতে একটি ডিম দেয়। ইচিডনার ডিমগুলি চামড়াযুক্ত এবং ক্রিম বর্ণযুক্ত। এগুলি প্রায় আধা ইঞ্চি ব্যাসের এবং আউন্ডের .053 এবং .071 এর মধ্যে ওজন। 10 দিনের মধ্যে ডিম ফোটে এবং বাচ্চা একটি ডিমের দাঁত দিয়ে নিজেকে পালাতে সহায়তা করে, অনেকটা মুরগির মতো।\nবেবি ইচিডনাসকে প্যাগলস বলা হয় এবং এগুলি প্রায় 0.6 ইঞ্চি লম্বা হয় এবং ওউসের .011 এবং .014 এর মধ্যে ওজন হয়। তারা থলি ফেলে দেয় এবং মায়ের বুকের এমন জায়গাগুলিতে নিজেকে সংযুক্ত করে যা দুধ ছড়িয়ে দেয়। এগুলি অন্যান্য প্রাণীর মধ্যে স্তনের বা স্তনবৃন্ত নয়, প্যাচগুলি। কয়েক মিলিয়ন ক্ষুদ্র ছিদ্র থেকে দুধ বের হয়ে আসে। দুধ এত সমৃদ্ধ যে এটি কখনও কখনও তার লোহার উপাদান থেকে গোলাপী হয়। এটি মা খাওয়ার জন্য বারো ছেড়ে যাওয়ার সময় খাওয়ানো ছাড়াই বাচ্চাকে দীর্ঘ সময়ের জন্য যেতে দেয়। বেশিরভাগ 200 দিনের জন্য নার্স বেশিরভাগ নার্স, তারপরেই বুড়ো ছেড়ে যান। যখন এটি ঘটে তখন শিশু এবং তার মা'র যোগাযোগ বন্ধ হয়।\n• জীববিজ্ঞানীরা বিশ্বাস করেন যে অস্ট্রেলিয়ায় ৫ থেকে ৫ মিলিয়ন শর্ট-বিকেড ইচিডনা রয়েছে, যদিও নিউ গিনিতে এগুলি অনেক বেশি বিরল।\nZ জাগ্লোসাস ব্রুইজনির সংখ্যা তীব্র হ্রাস পাচ্ছে এবং প্রাণীটি বিলুপ্ত হতে পারে\n2015 পর্যন্ত প্রায় 10,000 প্রাপ্তবয়স্ক জাগলোসাস বার্টোনি oni\nAdult যদিও প্রাপ্তবয়স্ক জাগ্লোসাস অ্যাটেনবরোয়ের সংখ্যা অজানা, এর জনসংখ্যাও হ্রাস পাচ্ছে।\nআমি 222 দেখতে থাকি


আবদুর রহমান ইবন আলকামা (রাঃ) থেকে বর্ণিত হাদিস পাওয়া গেছে 1 টি\n৩৭৫৯. হান্নাদ ইবন সারী (রহঃ) ... আবদুর রহমান ইবন আলকামা (রাঃ) বলেন, সাকাফী গোত্রের প্রতিনিধি দল রাসূলুল্লাহ্ সাল্লাল্লাহু আলাইহি ওয়াসাল্লাম এর নিকট উপস্থিত হয়, তখন তাদের হাতে কিছু হাদিয়া ছিল। তিনি বললেনঃ এটা হাদিয়া না সাদকা? যদি তা হাদিয়া হয়, তবে এরদ্বারা তো আল্লাহর রাসূলের সন্তুষ্টি অর্জন এবং উদ্দেশ্য পূর্ণ হওয়ার বাসনা হয়ে থাকে। আর যদি তা সাদাকা হয়, তবে তা মহান মহীয়ান আল্লাহ্ তা'আলার সন্তুষ্টি লাভ করা উদ্দেশ্য। তারা বললেনঃ না, ইহা হাদিয়া। তখন রাসূলুল্লাহ্ সাল্লাল্লাহু আলাইহি ওয়াসাল্লাম তাদের এই হাদিয়া গ্রহণ করলেন। আর তিনি তাদের সাথে উপবেশন করলেন এবং তিনি জিজ্ঞাসাবাদ করতে লাগলেন (তাদের প্রশ্ন করতে লাগলেন এবং তারাও তাকে প্রশ্ন করতে) লাগলো। এরপর রাসূলুল্লাহ্ সাল্লাল্লাহু আলাইহি ওয়াসাল্লাম জুহরের সালাত আদায় করলেন আসরের সালাতের সঙ্গে।


প্রকাশ: ১০ সেপ্টেম্বর ২০১৯, ০৯:১৯ | আপডেট : ১০ সেপ্টেম্বর ২০১৯, ০৯:২৫\nআজ মঙ্গলবার (১০ সেপ্টেম্বর) পবিত্র আশুরা। কারবালার শোকাবহ ও হৃদয়বিদারক ঘটনার দিনটি ধর্মীয়ভাবে বিশ্বের মুসলিম ধর্মাবলম্বীদের কাছে বিশেষ তাৎপর্যপূর্ণ। মুসলিম বিশ্বে ত্যাগ ও শোকের প্রতীক হিসেবে দিনটি বিশেষ পবিত্র দিবস।\nহিজরি ৬১ সনের ১০ মহররম এ দিনে মহানবী হযরত মুহাম্মদ (সা.)-এর দৌহিত্র হযরত ইমাম হোসেইন (রা.) ও তার পরিবার এবং অনুসারীরা সত্য ও ন্যায়ের পক্ষে যুদ্ধ করতে গিয়ে ফোরাত নদীর তীরে কারবালা প্রান্তরে ইয়াজিদ বাহিনীর হাতে শহীদ হন।\nএজন্যই যথাযথ ধর্মীয় ভাবগাম্ভীর্যের মধ্যদিয়ে সারা দুনিয়ার মুসলমানরা দিনটি পালন করে। বাংলাদেশেও মঙ্গলবার যথাযোগ্য ধর্মীয় মর্যাদা ও নানা কর্মসূচির মধ্য দিয়ে পবিত্র আশুরা পালিত হবে।\nএ দিকে পবিত্র আশুরা উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা পৃথক বাণী দিয়েছেন। এ দিন সরকারি ছুটি।\nকারবালার ঘটনা স্মরণ করে বিশ্বের মুসলিম ধর্মাবলম্বীরা যথাযোগ্য মর্যাদায় দিনটি পালন করে থাকে। শান্তি ও সম্প্রীতির ধর্ম ইসলামের মহান আদর্শকে সমুন্নত রাখতে তাদের এই আত্মত্যাগ মানবতার ইতিহাসে সমুজ্জ্বল রয়েছে। কারবালার শোকাবহ এই ঘটনা অর্থাৎ পবিত্র আশুরার শাশ্বত বাণী সকলকে অন্যায় ও অত্যাচারের বিরুদ্ধে সোচ্চার হতে এবং সত্য ও সুন্দরের পথে চলতে প্রেরণা জোগায়।\nআশুরা উপলক্ষে রাজধানী ঢাকাসহ দেশব্যাপী বিভিন্ন ধর্মীয় সংগঠন নানা কর্মসূচি গ্রহণ করেছে। আজ মঙ্গলবার হোসনি দালানসহ রাজধানীর বিভিন্ন এলাকায় তাজিয়া মিছিল বের হবে।\nদিবসটি উপলক্ষে বিভিন্ন জাতীয় দৈনিক বিশেষ প্রবন্ধ, নিবন্ধ প্রকাশ করেছে। বাংলাদেশ বেতার ও বাংলাদেশ টেলিভিশনসহ বিভিন্ন বেসরকারি রেডিও এবং স্যাটেলাইট টেলিভিশন চ্যানেলও এই দিনের তাৎপর্য তুলে ধরে বিশেষ অনুষ্ঠানমালা সম্প্রচার করবে।\nএ দিকে ঢাকা মহানগর পুলিশ (ডিএমপি) কমিশনার মো. আছাদুজ্জামান মিয়া পবিত্র আশুরা উপলক্ষে তাজিয়া শোক মিছিলে নিছিদ্র নিরাপত্তা ব্যবস্থা নেওয়ার কথা জানিয়েছেন। রাজধানীর বড় কাটারা ইমামবাড়া, খোজা শিয়া ইসনুসারী ইমামবাড়া এবং বিবিকা রওজায় পর্যাপ্ত নিরাপত্তা ব্যবস্থা নেওয়া হয়েছে।\nতাজিয়া মিছিলে ১২ ফুটের বেশি বড় নিশান, ব্যাগ, পোঁটলা, টিফিন ক্যারিয়ার বহন এবং আগুনের ব্যবহার করা যাবে না। মধ্যপথে কেউ মিছিলে অংশ নিতেও পারবেন না বলে তিনি উল্লেখ করেন।


সোমনাথ ভারতী 'আঁফাঁ তেরিবল', অরবিন্দ কেজরিওয়াল যেন 'ধৃতরাষ্ট্র' | Does the Law Minister of Delhi have enough knowledge of law? - Bengali Oneindia\n3 min ago মৃত্যু মিছিল জারি থাকলেও পরিস্থিতি উন্নতির পথে? মে মাসেই করোনা ভাইরাস মুক্ত ইতালি!\n39 min ago করোনায় মৃত্যু ২ লাখ ছাড়াবে আমেরিকায়, আরও বেদনা দায়ক হবে দুই সপ্তাহ, বার্তা মার্কিন প্রেসিডেন্টের\n| Updated: Wed, Jan 22, 2014, 19:07 [IST]\nফরাসি ভাষায় একটি শব্দ আছে। আঁফাঁ তেরিবল। এর ব্যুৎপত্তিগত অর্থ হল, যে শিশু জনসমক্ষে অবাঞ্ছিত আচরণ করে পরিবারের লোকজনকে অস্বস্তিতে ফেলে দেয়। স্নেহ অন্ধ হলে বাবা, দাদা তাকে বকাঝকা করে না। বরং প্রশ্রয় দেয়। আহা, অবোধ তো! এতে দীর্ঘমেয়াদি ক্ষতি কী হবে, বিবেচনা করা হয় না।\nদিল্লির আইনমন্ত্রী সোমনাথ ভারতীকে দেখে মনে হচ্ছে, তিনি পাক্কা 'আঁফাঁ তেরিবল' হয়ে উঠেছেন। তাঁর আচরণে আম আদমি পার্টি বিব্রত হয়েছে চরম। অথচ 'অন্ধ স্নেহের' বশবর্তী হয়ে অরবিন্দ কেজরিওয়াল তাঁকে কিছু বলছেন না বা বলতে চাইছেন না। বরং ওঁর পক্ষ নিয়ে গত দু'দিন ধরে দিল্লিতে যে কাণ্ডটা করলেন, তা কেবল সার্কাসের সঙ্গে তুলনীয়।\nঘটনার শুরু গত ১৫ জানুয়ারি রাতে। তার আগের দিন দিল্লিতে গণধর্ষিতা হয়েছিলেন এক ড্যানিশ তরুণী। দেহব্যবসা এবং মাদক সেবনের জেরে যৌন অপরাধ বাড়ছে, এই দাবি করে সোমনাথ ভারতী দলবল নিয়ে বেরিয়ে পড়েন 'সমাজবিরোধী' ধরতে। খিরকি এক্সটেনশন এলাকায় একটি বাড়িতে উগান্ডা এবং নাইজেরিয়ার কিছু নাগরিক ছিলেন। অভিযোগ, ওঁরা অসামাজিক কাজকর্মে জড়িত দাবি করে তিনি পুলিশকে তল্লাশি চালিয়ে গ্রেফতার করতে নির্দেশ দেন। পরোয়ানা ছাড়া পুলিশ সেই কাজ করতে রাজি হয়নি। একে 'ঔদ্ধত্য' ধরে নিয়ে দিল্লি পুলিশের মুণ্ডুপাত করে হইচই শুরু করেন সোমনাথ ভারতী। পরে রাস্তায় নেমে আন্দোলন শুরু করে দেন স্বয়ং অরবিন্দ কেজরিওয়ালও।\nআইনমন্ত্রী সোমনাথ ভারতীর আইনি কাণ্ডজ্ঞান কতটা, তা নিয়ে সন্দেহ হচ্ছে।\nফৌজদারি কার্যবিধির (সিআরপিসি, ১৯৭৩) ৪১(১)(এ) ধারা অনুযায়ী, পরোয়ানা ছাড়া পুলিশ তখনই গ্রেফতার করতে পারবে, যদি মনে হয় সংশ্লিষ্ট কাজটি 'কগনিজেবল অপরাধ' বা অভিযোগ যুক্তিযুক্ত (রিজনেবল) বা গ্রেফতার করার আগে বিশ্বাসযোগ্য (ক্রেডিবল) তথ্যপ্রমাণ মিলেছে বা যুক্তিযুক্ত সন্দেহ (রিজনেবল সাসপিশন) রয়েছে। পুলিশ মনে করেছিল, সোমনাথ ভারতীর অভিযোগের যৌক্তিকতা বা বিশ্বাসযোগ্যতা নেই।\nভেরা বনাম রাজস্থান রাজ্য মামলায় (১৯৯৬) শীর্ষ আদালত বলেছিল, পরোয়ানা ছাড়া কাউকে গ্রেফতার করতে হলে ফৌজদারি কার্যবিধির ৪১ (১)(এ) ধারাটি পুলিশকে আবশ্যিকভাবে মানতে হবে। অর্থাৎ সোমনাথ ভারতী পুলিশকে বেআইনি কাজ করতে প্ররোচনা দিচ্ছিলেন। সংবিধানের ২১ ধারায় সবার জীবন ও ব্যক্তিগত স্বাধীনতার অধিকারকে স্বীকৃতি দেওয়া হয়েছে। আইননির্দিষ্ট পদ্ধতি (প্রসিডিওর এস্টাব্লিশড বাই ল) ছাড়া কাউকে এ থেকে বঞ্চিত করা যায় না। ভারতে থাকা বিদেশিরাও এই অধিকার ভোগ করেন। মন্ত্রী মশাই বোধ হয় এ সব জানেন না! তা ছাড়া, বিদেশিদের ঠুনকো সন্দেহের বশে গ্রেফতার করলে কূটনীতিক সম্পর্কে কী প্রভাব পড়ত, তাও ভেবে দেখার দরকার আছে বৈকি!\nনিজের বেআইনি কাজের সাফাই দিতে গিয়ে গণধর্ষণের শিকার ড্যানিশ তরুণীর নামও বলে দিয়েছেন সোমনাথ ভারতী। 'বেআইন মন্ত্রী'-র জানা দরকার, ভারতীয় দণ্ডবিধির (আইপিসি) ২২৮ (এ) ধারা অনুযায়ী, ধর্ষিতার নাম জনসমক্ষে প্রকাশ করা যায় না। রামদেব সিং বনাম পাঞ্জাব রাজ্য মামলায় (২০০৩) সুপ্রিম কোর্ট কড়া নির্দেশ দিয়েছিল, ধর্ষিতার নাম গোপন রাখতে হবে। তাই টিভি-তে ধর্ষিতার মুখ দেখানো হয় না, কাগজে ধর্ষিতার নাম ছাপা হয় না। ওই মামলায় শীর্ষ আদালত বলে, সংবিধানের ২১ ধারায় বর্ণিত জীবনের অধিকার শুধু শারীরিকভাবে বেঁচে থাকা নয়, বরং সম্মান নিয়ে বেঁচে থাকা। তাই ধর্ষিতার নাম গোপন রাখতে হবে, নইলে আইপিসি ২২৮ (এ) ধারা মোতাবেক, অন্তত দু'বছর কারাবাস এবং জরিমানা হবে! তা হলে, সোমনাথ ভারতী ছাড় পাবেন কেন? সংবিধান দেশের সর্বোচ্চ আইন। আমাদের দেশ পরিচালিত হয় সংবিধানের নির্দেশ মেনে। সোমনাথ ভারতী সংবিধান রক্ষার শপথ নিলেও সংবিধানকে 'ছেঁড়া কাগজ' মনে করেছন!\nখিরকি এক্সটেনশন এলাকার ওই বাড়িতে মহিলারাও ছিলেন। সেই দিন পুলিশ অফিসারদের সঙ্গে কোনও মহিলা পুলিশকর্মী ছিল না। অথচ জাতীয় মানবাধিকার কমিশনের নির্দেশিকা অনুযায়ী, মহিলাদের তল্লাশি করতে হবে শুধু মহিলা পুলিশকর্মী দিয়ে। গূঢ় অভিযোগ ছাড়া রাতে কোনও মহিলাকে গ্রেফতার করা যায় না। সেক্ষেত্রেও মহিলা পুলিশ থাকা বাঞ্ছনীয়। সোমনাথ ভারতীর এগুলি জানা আছে বলে মনে হয় না।\nআইনের কচকচানি ছেড়ে এবার সাধারণ সৌজন্য নিয়ে একটু বলি। রেল ভবনের সামনে বিক্ষোভ চলার সময় সোমনাথ ভারতী বললেন, "বিজেপি মানুষকে ভুল বোঝাচ্ছে। অরুণ জেটলির মুখে থুতু দেব।" এ কেমন কথা! অন্য দলের নেতার সমালোচনা আপনি করতে পারেন, স্বাভাবিক। কিন্তু এ কোন ধরনের রাজনীতিক সংস্কৃতি? আপনারা নাকি দেশকে শুদ্ধ করতে নেমেছেন। এটা যদি নমুনা হয়, তবে দেশের সামনে ঘোর বিপদ!\nসোমনাথ ভারতী আরও বলেছেন, উগান্ডায় নিযুক্ত ভারতের হাই কমিশনার দেহব্যবসায় যুক্ত। তর্কের খাতিরে যদি ধরে নেওয়া হয় এটা সত্যি, তা হলে উনি গোপনে বিদেশ মন্ত্রকে অভিযোগ জানাতে পারতেন। সারা বিশ্বে এই বার্তা ছড়িয়ে দিয়ে আখেরে তো দেশের মুখ পুড়ল। নাকি ওঁর ঘোলা জলে মাছ ধরার কোনও অভিপ্রায় আছে?\nদুভার্গ্যজনক হল, এমন একটি ব্যক্তিকে অরবিন্দ কেজরিওয়াল শুধু মদতই দিচ্ছেন না, জনসমক্ষে মন্ত্রীর হয়ে সাফাই গাইছেন। অরবিন্দ কেজরিওয়ালের ভূমিকা ধৃতরাষ্ট্রের সঙ্গে তুলনীয়! ধৃতরাষ্ট্র অবশ্য দৃষ্টিহীন ছিলেন। আর দৃষ্টি থাকতেও অরবিন্দ কেজরিওয়াল 'দৃষ্টিহীন' হয়ে বসে আছেন।\narvind kejriwal somnath bharti constitution of india অরবিন্দ কেজরিওয়াল সোমনাথ ভারতী ভারতের সংবিধান\nDoes the Law Minister of Delhi have enough knowledge of law?


আমি সুব্রত বাইন বলছি | 502709|| Bangladesh Pratidin\nআপলোড : ১৬ ফেব্রুয়ারি, ২০২০ ২৩:২১\nপ্রকৌশলী আহমেদের মোবাইল ফোন বেজে ওঠে। ফোন ধরতেই ওপাশ থেকে বলে উঠল, হ্যালো, আমি সুব্রত বলছি। আহমেদ চিনতে না পেরে বললেন, কোন সুব্রত? আরে কয়জন সুব্রতরে চিনেন? সুব্রত বাইন। এবার চিনছেন? প্রকৌশলী আহমেদের কাছে সুব্রত বাইন নামটা পরিচিত। পত্রপত্রিকায় দেখেছেন। শীর্ষ সন্ত্রাসী শুধু নয়, ভয়ঙ্কর সন্ত্রাসী। সেই সন্ত্রাসী তাকে ফোন দিয়েছে। ভয়ে তার বুক কাঁপতে শুরু করে। সুব্রত বাইনের এবার সোজা-সাপটা কথা- ‘ওই ইঞ্জিনিয়ার, মাল তো কম কামাও না। এবার একটু ছাড়ো। আমার পোলাপান সমস্যায় আছে। এরই মধ্যে আমার কিছু ছেলে গুলিবিদ্ধ হয়ে আহত অবস্থায় হাসপাতালে। ১৫ লাখ টাকা দরকার। ১০ লাখ সংগ্রহ হয়েছে। বাকিটা আপনি দিবেন। টাকা না দিলে বিপদে পড়বেন।’ সেই সুব্রত বাইনের সঙ্গে হাজার পাঁচেক টাকায় দফারফা করেছেন প্রকৌশলী আহমেদ। একটি বিকাশ নম্বরে টাকা দিয়ে হাফ ছেড়ে বেঁচেছেন।\nকখনো সুব্রত বাইন, কখনো কালা, কখনো বা আরমান। দেশের বাইরে থাকা এসব শীর্ষ সন্ত্রাসীর নামে রাজধানীতে চলছে চাঁদা-দাবি। সুব্রত-শাহাদত কারও সঙ্গেই এদের কখনো দেখা না হলেও কথিত এসব সন্ত্রাসী ফোনে নিজেরাই শীর্ষ সন্ত্রাসী পরিচয় দিয়ে চাঁদাবাজি করছে। তাদের টার্গেট বিশ্ববিদ্যালয়ের শিক্ষক, ব্যবসায়ী, সাংবাদিক, এমনকি রাজনীতিবিদরাও। এমন এক প্রতারক চক্রকে আটক করেছে পুলিশ। এরকম ঘটনার শিকার একজন রাজনীতিবিদ জানান, তারা প্রথমে ফোন করেই পরিচয় নিশ্চিত হয়। তারপর আমাকে বলে আমি শীর্ষ সন্ত্রাসী সুব্রত বাইন বলছি। আমার লোকজন আপনার কাছে যাবে, যা চাইবে তা দিয়ে দিবেন। তা না হলে আপনাকে ছাড়ব না। আন্ডারওয়ার্ল্ড কাঁপানো শীর্ষ সন্ত্রাসী সুব্রত বাইনের নামে ভয়ভীতি দেখিয়ে চাঁদা দাবির ভুক্তভোগী বিশ্ববিদ্যালয়ের শিক্ষকও। জাহাঙ্গীরনগর বিশ্ববিদ্যালয়ের অধ্যাপক আনু মোহাম্মদ বলেন, আমি যখন জিডি করি তখনো শুনেছি যে তারা এমনভাবে প্রতারণা করে তাদের ধরা সম্ভব হয় না। আমি অনেক হুমকি পেয়েছি, তাই এটি আমার কাছে নতুন কিছু নয়। তারা শুধু চাঁদাবাজির জন্য নয়, ভয়ভীতি এবং আতঙ্কের জন্যও এসব করে থাকে। এরকম নানা অভিযোগ বা জিডি হওয়ার পর তদন্তে নামে ডিবির সিরিয়াস ক্রাইম ইনভেস্টিগেশন বিভাগ। ধরা পড়ে তিন কথিত সন্ত্রাসী। নিজেদের সুব্রত বাইন, আরমান কিংবা শাহাদাৎ দাবি করলেও কেউই আসল নন। তাদের সঙ্গে পুলিশের তালিকায় থাকা এসব শীর্ষ সন্ত্রাসীর কখনো দেখাও হয়নি। সীমান্তবর্তী বেনাপোল ও দিনাজপুর থেকে ভারতীয় মোবাইল নেটওয়ার্ক ব্যবহার করে বাংলাদেশের গুরুত্বপূর্ণ ব্যক্তিদের ফোন দিয়ে থাকেন তারা। পুলিশ বলছে, এই চক্রটি ৪-৫ বছর ধরে এভাবেই চাঁদাবাজি করে আসছিল। ঢাকা মহানগর গোয়েন্দা বিভাগের একজন পুলিশ কর্মকর্তা বলেন, দেশে শীর্ষ সন্ত্রাসী বলে এখন আর কেউ নেই। এ ছাড়া যেসব সন্ত্রাসী দেশের বাইরে অবস্থান করছে তাদের বাংলাদেশের সঙ্গে কোনো যোগাযোগ নেই। অনেকে বিভিন্ন সন্ত্রাসীদের নাম নিয়ে চাঁদাবাজি করে থাকে। অতএব এমন ফোন পাওয়ার পর কোনো ভয় না পেয়ে পুলিশকে জানাতে হবে।